Covid-19: California Gai Moderna Vaccine Dhinun Medhukandaalaifi - Vaguthu\nކޮވިޑް-19: ކެލިފޯނިއާގައި މޮޑާނާ ވެކްސިން ޖެހުން މެދުކަނޑާލައިފި\nއެމެރިކާގެ ކެލިފޯނިއާގައި މޮޑާނާގެ ކޮވިޑް-19 ވެކްސިން އާއްމުންނަށް ދިނުން މެދުކަނޑާލައިފިއެވެ.\nކެލިފޯނިއާގެ ސިއްހަތާއި ބެހޭ އޮފިޝަލުން ވަނީ މޮޑާނާގެ ވެކްސިން އެ ސްޓޭޓްގެ އެއްވެސް ހޮސްޕިޓަލެއް އަދި ކްލިނިކެއްގައި ނުދިނުމަށް މިހާރު އަންގާފައެވެ.\nސިއްހަތާއި ބެހޭ އޮފިޝަލުން ވިދާޅުވާ ގޮތުގައި މޮޑާނާގެ ވެކްސިން ކެލިފޯނިއާގައި ޖެހުން މެދުކަނޑާލީ ވެކްސިން ދިން މީހުންގެ ތެރެއިން ބައެއް މީހުންނަށް އެލާޖިކްގެ މައްސަލަ ކުރިމަތިވެފައި ވާތީ އެކަން އިތުރަށް ބެލުމަށްޓަކައެވެ.\nކެލިފޯނިއާގައި ކޮވިޑް-19 ވެކްސިން ޖަހަން ފެށީ ޖަނަވަރީ މަހުގެ 05 ވަނަ ދުވަހު އެވެ. އެ ސްޓޭޓްގެ 287 ސެންޓަރަކަށް 330000 ވެކްސިން ވަނީ ފޯރުކޮށްދީފައެވެ. މީގެތެރެއިން މިހާތަނަށް މީހުންގެ ގަޔަށް ޖަހާފައިވާ ވެކްސިންގެ އަދަދެއް އަދި ސާފެއް ނުވެއެވެ.\nކެލިފޯނިއާގެ ޕަބްލިކް ހެލްތުން ބުނީ ސަން ޑިއާގޯގެ ކްލިނިކަކުން ވެކްސިން ދިން މީހުންގެ ތެރެއިން 10 މީހުންނަށްވުރެ މަދު އަދަދެއްގެ މީހުންގެ ކިބައިން އެލާޖިކްގެ މައްސަލަތަކެއް ރިޕޯޓް ކޮށްފައިވާ ކަމަށެވެ. އެހެންކަމުން އެކަންކަން އިތުރަށް ބަލަން ބޭނުންވާ ކަމަށް ޕަބްލިކް ހެލްތުން ބުނެއެވެ.\nމޮޑާނާއިން ބުނީ ވެކްސިން ދިން މީހުންގެ ތެރެއިން ބައެއް މީހުންނަށް ކުރިމަތިވި އެލާޖިކްގެ މައްސަލަތަކާއި ގުޅިގެން ކެލިފޯނިއާގެ ޕަބްލިކް ހެލްތު ޑިޕާޓްމަންޓުން ބަލަން ބޭނުންވާ ކަންކަން ބެލުމަށް މޮޑާނާ އިން ފުރިހަމަ އެއްބާރުލުމާއި އެހީތެރިކަން ދެމުން ގެންދާނެ ކަމަށެވެ.\nކެލިފޯނިއާގައި ވެކްސިން ދިން ބައެއް މީހުންނަށް ކުރިމަތިވި އެލާޖިކްގެ އިތުރު އެއްވެސް ތަފްސީލެއް ޕަބްލިކް ހެލްތު ޑިޕާޓްމަންޓުން އަދި ހާމައެއް ނުކުރެއެވެ.\nނަމަވެސް ކޮވިޑް-19 ވެކްސިން ދިނުމުގެ ސަބަބުން ވަރުދެރަވުމާއި، ލޭގެ ޕްރެޝަރު ދަށަށް ދިއުމާއި ވަރުބަލިވުމާއި ގައިކެހުން ފަދަ ކަންކަން ތިމާވެގެން ބައެއް މީހުން ރިޕޯޓް ކޮށްފައި ވެއެވެ.\nޖެނުއަރީ 19, 2021 14:35\nމީ ވަރަށް މުހިއްމު ޚަަބަރެކެވެ. ވަގުތުނޫޙަށް ފައްފަށުން ޝުކުރު ދައްނަވަމެވެ\nވެކްސިނާއި ބެހޭތޮން ހުންނަ މިކަހަލަ ވާހަތަކަކީ މީގެ ކުރީގައި ދައްކާ އުޅެން ކެރޭ ވާހަކަތަކެއްނޫނެވެ.\nހަގީގަތުގައިވެސް ވެކްސިންޖެހުމާއި ދޭތެރޭ ވިސްނަން ޖެހެއެވެ. ޢެކަމުގެ މަޢުލޫމާތު ފުރިހަމަށް ލިބެންޖެހެއެވެ.\nޢެ ޖެހުމާއު ނުޖެހުމުގެ އިޚްތިޔާރު އޮއްނަން ޖެހޭނެ އެވެ.\nނުރުހުމުގައި ގަޔައް އައްލައިގެން ބޭސްފަރުވާ ކުރުމުގެ ޢަމަލަކީ ޝަރީޢާތެެއްވެސް އަދި ޤާނޫނެެއްވެސް ދައްނަކަމެއް ނޫނެވެ.\nޖެނުއަރީ 19, 2021 19:47\nމަށެއް ކޯވިޑް-19ގެ އެއްވެސް ވެކްސިން އެއް ނުޖަހާނަން އަދިއެއް. ސަބަބަކީ ވެކްސިން އެއް ފުރިހަމަ އަށް ނެރެން އެތައް އަހަރެއް ނަގާ. އެއް އަހަރުގެ ތަހުލީލަކުން އެއްވެސް ވެކްސިންއެއް ފުރިހަމައެއް ނުވާނެ. ވަރަށް އެދެން ވަގުތު ނޫހުން ވެކްސިން ތަކާ ބެހޭ ރިޕޯޓެއް ނެރެދޭން. އޭރުން މީހުންނަށް އޭގެ މައުލޫމާތު ރަނގަޅަށް އިނގި ހޭލުންތެރިކަން އިތުރު ވާނީ. ކޯވިޑް-19 ވެކްސިންގެ ދެ ޑޯޒް ޖެހިޔަސް، ހަމަ ވައިރަސް ޖޭހޭ ކަމަށްވޭ. ސައިންސް ވެރިން ބޫނާ ގޮތުގަ ވެކްސިން ޖަހައިގެން ހުންނަ މީހާ ދެވަނަ ފަހަރަށް ޖެހޭ އިރު ބަލިވާލެ ކުޑަ ވެފަ ރިސްކް ކުޑަވޭ. މީގެންވެސް އިނގެނީ އަދި މި ވެކްސިން ފުރިހަމަ ނުވާކަން.


ދީނުގެ ކޮންމެ ކަމަކަށް ސައިންސުން ހެކި ހޯދަން އެދެނީ ސިކުނޑީގަ އެއްވެސް ބާރެއް ނެތުމުން ކަމުގެ ހެކި ޤުރްއާނުން!\nއިސްލާމް ދީނުގައި ބަޔާންވެގެންވާ ކަންކަމަށް ސައިންސުން ހެކި ހޯދަން ބޭނުންވާނަމަ އެކަމުން އަނގައި ދެނީ އެމީހާގެ ސިކުނޑީގައި އެއްވެސް ބާރެއް ނެތް ކަމެވެ. އެހެނީ ސައިންސްވެރިންނާއި ސައިންސްގެ ޢިލްމު އުފެއްދެވީވެސް ﷲ ތަޢާލާ ކަމުގައިވާ ކަމެވެ.\nސައިންސްވެރިންނަކީ މާ ކުރިއަރާފައިވާ ބައަކު ކަމަށް ބުނާ ނަމަ ނިކަން ﷲ ތަޢާލާ ކީރިތި ޤުރައާނުގައި ބަޔާންކުރައްވަވާފައިވާ މިފަދަ އެއްވެސް ކަމަކަށް ގޮންޖަހައިލަބަލާށެވެ!\n"ހަނދު އަތުލައިގަތުމަކީ، އިރަށް އެކަށީގެންވާ ކަމެއްނޫނެވެ. އަދި ދުވާލަށްވުރެ ރޭގަނޑު ކުރިއަރައި ދާކަމަކަށްވެސް ނުމެވޭމެއެވެ. އަދި އެއިން ކޮންމެ އެއްޗެއްމެ ފަލަކެއްގައި ހިނގަހިނގާ ހުރެތެވެ." (ޔާސީން: 40)\nއިރު އެރުމުންވެސް ހަނދުގެ އަލިކަން ނުގެއްލޭނެ ގޮތެއް ހަދަންވީ ނޫން ހެއްޔެވެ؟ ރޭދުވާ ތަކުރާރުވަމުންދާ ނިޒާމު އެންމެ ދުވަހަކަށް ނަމަވެސް ބަދަލުކޮށްލަންވީ ނޫން ހެއްޔެވެ؟ ޑިމޮކްރސީގެ ތެރެއިން އެންމެން ހަމަކޮށްލަން ދުވާލުގެ ވަގުތުތައް ﷲ ތަޢާލާ ގިނަ ކުރައްވަވާފައިވާ ސަރަހައްދަކަށް، ޤައުމަކަށް ދުވާލުގެ ވަގުތުތައް މަދުކޮށްލައި ހުރިހާ ޤައުމަކަށް އެއްގޮތް ކޮށްލަންވީ ނޫން ހެއްޔެވެ؟\nމިފަދަ އެއްވެސް ކަމެއް ނުކުރެވޭނެއެވެ! ދުނިޔެ ނިމެންދެންވެސް ހުރިހާ ކަމެއްވެސް ހިނގަމުން ދާނީ ހަމަ ﷲ ތަޢާލާ މިންވަރުކުރައްވަވާފައިވާ ގޮތަށެވެ!


ދިނީ ޒަހަރު… 26 – Esfiya\nހިތާމަ ލޯބި February 26, 2019\n25 ވަނަބައިގެ ތެރެއިން…\n.”މަންމައަށް ކޯއްޗެއް އެނގިގެން ޔާނާއާއި މެދު ތިގޮތަށް ކަންތައް ތިކުރަނީ. މަންމަ ތިހީކުރާކަހަލަ ކުއްޖެއް ނޫނޭ ޔާނާއަކީ” ކުލްޝޫމްގެ އަމުރަށް ކިޔަމަންވެގެން އެއްޗެއް ނުބުނެ ހުންނަން ފައިޒަން ވަރަށް މަސައްކަތްކުރިއެވެ. ނަމަވެސް ކަންތައްތައް ގޯހުން ގޯހަށް ދާން ފެށުމުން އޭނާއަށް ކެތެއްނުވިއެވެ. ކުލްޝޫމް ކުރިމަތިން ހުރަސްކޮށްފައި ގޮސް އޭނާ ހުއްޓުނީ ރޮމުން ދިޔަ ޔަނާލް ކުރިމަތީގައެވެ.\n“ޕްލީޒް…. ނޮޓް އަގެއިން…. އައިމް ސޮރީ….. އައި ހޭވް ޓު ޑޫ ދިސް. މަންމައަށް ހުރިހާ އެއްޗެއް ކިޔާދޭންވީ ވަގުތު އައިސް މިޖެހުނީ” ފައިޒަން ބުނެލިއެވެ. ޔަނާލް އިސްއުފުލާ ފައިޒަންއަށް ބަލާލިއެވެ.\n“އަހަރެން ހަމަ ހައިރާންވޭ ފައިޒަން ތިއުޅޭ ގޮތުން. ފައިއަށް މުހިންމުވީ ތި އަންހެނާތަ ނޫނީ މަންމަތަ؟” ކުލްޝޫމް ހިތްހަމަނުޖެހުނެވެ.\n“މަންމައަށް ހަމަ ރަނގަޅަށް އިނގޭނެ އަޅުގަނޑަށް މުހިންމު ވާނީ މަންމަކަން. ހަމަ އެގޮތަށް އަޅުގަނޑަށް މިއަންހެންކުއްޖާވެސް މުހިންމު. އަޅުގަނޑު މިއަންހެންކުއްޖާ ދެކެ އަމިއްލަ ނަފްސަށް ވުރެ ވެސް ބޮޑަށް ލޯބިވަން. ކުރިންވެސް. އަދި މިހާރު މާބޮޑަށް. އެހެންވީމަ އަޅުގަނޑު މަންމަ ކައިރީގައި މިކިޔަނީ ޔާނާއާއި ބެހޭގޮތުން މަންމައަށް ލިބިފައި ތިވަނީ ރަނގަޅު މަޢުލޫމާތެއް ނޫނޭ” ފައިޒަން ބުނެލިއެވެ. ކުލްޝޫމަގެ ދެލޯ ފުރިގެން އައީ އޭނާގެ ދަރިފުޅު އޭނާގެ ކުރިމަތީގައި ދެބަސްވަމުންދާ މަންޒަރު ފެނުމުންނެވެ. އޭނާގެ ހިތަށް ވަރަށް ބޮޑަށް އަސަރުކޮށްފިއެވެ.\n“އަޅާނުލާ. ފައި ބޭނުންވާ ގޮތް މިއަދު މަންމައަށް އެނގި ސާފުވެއްޖެ. ފައިގެ ދިރިއުޅުމަށް ފާޑުކިޔަން މަންމަ ބޭނުމެއްނޫން. އެކަމަކު އެއްވާހަކަ. ތިއަންހެނާއާއި ގުޅެން މަންމަގެ ރުހުން ފައިއަށް ނުލިބޭނެ. މިހެން ބުނާއިރުވެސް އިނގޭ ފައިޒަންއަށް މަންމަގެ ރުހުން ބޭނުންނުވާކަން” ކުލްޝޫމް އޭނާގެ ފަހުން ނިންމުން އިއްވާލުމަށްފަހު ކޮޓަރިން ނިކުންނަން އުޅުނެވެ. އެވަގުތު އޭނާގެ ފައި ދަށަށް ޔަނާލް ތިރިވިއެވެ. ކުލްޝޫމް ދިޔައީ ސިހިގެންނެވެ.\n“ކުލައްތާ!” ރޮވިފައިވި އަޑަކުން ޔަނާލަށް ގޮވާލެވުނެވެ. އަނެއްކޮޅުން ފައިޒަންވެސް އައިސް ކުލްޝޫމްގެ އަތުގައި ހިފިއެވެ. އެއާއެކު ކުލްޝޫމް ފައިޒަންގެ އަތް ފޮޅުވާލިއެވެ. އަދި ތިރީގައި އިން ޔަނާލާއި ދުރަށް ޖެހުނެވެ. ޔަނާލްގެ ދެކޮނޑުގައި ހިފާ ކޮޅަށް ނެގުވީ ފައިޒަންއެވެ. އަދި ޔަނާލްގެ ކޮނޑުގައި ހިފަހައްޓާލައިގެން ހުރެ ކުލްޝޫމަށް ނަޒަރެއްދިނެވެ. އޭރު ކުލްޝޫމް ހުރީ ފައިޒަންއަށް ބަލާށެވެ. މޫނުމަތިގައިވީ ފޫހިކަމެވެ.\n“މަންމަ ބޭނުންތަ މަންމައާއި އަޅުގަނޑު ވަކިވަން” ފައިޒަން އަހާލިއެވެ.\n“ދަރިޔަކު އަމަޔާއި ވަކިވާން ބޭނުންވެދާނެ. އެކަމަކު ދަރިއަކަށްޓަކައި ތެދުވެރި ވިންދެއްޖަހާއި އެއްވެސް މައެއްގެ ހިތެއް ބޭނުމެއްނުވާނެ އެމީހެއްގެ ދަރިޔަކު އެމީހަކާއި ދުރަށްދާން. އަބަދުވެސް އެމައެއްގެ ހިތުގައި ވޭންއަޅާނެ” ކުލްޝޫމް ބުނެލިއެވެ.\n“އެހެންނޫނަސް ޖެހިގެން މިއުޅޭ މައްސަލައާއި ތިވާހަކައާއި ކޮން ގުޅުމެއް އޮތީ” ފޫހިކަމާއެކު ކުލްޝޫމް އަހާލިއެވެ.\n“ތިހުރިހާ ކަމެއް މަންމައަށް އެނގޭއިރު ކީއްވެތަ ޔާޒްއާއި އެކުއްޖާގެ މަންމަ ދުރުކުރަން ތިއުޅެނީ” ފައިޒަން ބުނެލިއެވެ. ޔަނާލާއި ކުލްޝޫމަށް އެކަކު އަނެކަކަށް ބަލާލެވުނީ އެކުއެކީގައެވެ.\n“ތިބުނީ ޔާނާއަކީ ޔާޒްގެ މަންމައޭތަ؟” ކުލްޝޫމް ބުނެލިއެވެ. ފައިޒަން ބޯޖަހާލިއެވެ.\n“ފައިޒަން މޮޔަވީތަ؟” ކުލްޝޫމް ހަޅޭއްލަވާގަތެވެ.\n“މަންމާ! މި ޙަޤީޤަތް މަންމައަށް ވެސް އިނގެންވީ ވަގުތު އައިސް މިޖެހުނީ. މަންމަ ޝޮކެއް ނުޖެހޭތި. ވަރަށް ހަމަޖެހޭތި. ހާމަކުރަން މިއުޅެނީ މަންމަ ހިތަށްވެސް ނާރާނެ ކަހަލަގެ ޙަޤީޤަތެއް. މި ހަޤީޤަތް އެނގުމަށްފަހު މަންމައަށް އިނގޭނެ ހަޤީޤީ ކުށްވެރިންނާއި ނުބައި މީހުންނާއި ރަނގަޅު މީހުންނަކީ ކޮބާކަން” ކުލްޝޫމްގެ މޫނު ދެފަރާތުގައި ހިފާލައިގެން ހުރެ ފައިޒަން ވާހަކަދައްކަމުން ދިޔައެވެ. ކުލްޝޫމް ކަޅިޖަހާނުލާ ފައިޒަންއަށް ބަލަން ހުރިއިރު އޭނާގެ ހިތުގައި އެތައްހާސް ސުވާލުތަކެއް އުފެދެމުން ދިޔައެވެ. އެކަން އެވަގުތު އޭނާގެ މޫނުމައްޗަށް ވެރިވަމުންދާ އަސަރުތަކުން ހާމަވަމުން ދިޔައެވެ. ފައިޒަން ހާމަކުރަން އުޅޭ ހަޤީޤަތެއް ނޭނގޭތީ ކުލްޝޫމްގެ ހިތުގައި ނޭނގޭ ބިރުވެރިކަމެއް އުފެދި ހިތު ވިންދު އަވަސްވަމުން ދިޔައެވެ.\n“މަންމާ! މަންމަ ޔާނާއޭ ކިޔާފައި ތި މުހާތަބްކުރާ އަންހެންކުއްޖާއަކީ ޔާނާއެއްނޫން. އެއީ…. އެއީ…. ޔަ…ޔަނާލް…………..” ފައިޒަން ބުނެލިއެވެ. ވަގުތުން ކުލްޝޫމްގެ ދެލޯ ނިތަށް އަރައިގެން ދިޔައެވެ.\n“ތި….ތިކިޔާ އެއްޗެއް ނޭނގޭ” ހިތަށް ވެރިވި އެތައް ޝުޢޫރުތަކަކާއެކު ކުލްޝޫމަށް ބުނެވުނެވެ. ފައިޒަން ބޯޖަހާލުމަށްފަހު ޔަނާލް ކައިރިއަށް ގޮސް މަޑުކޮށްލިއެވެ. އަދި ޔަނާލްގެ މޫނުފޮތިކޮޅާއެކު ބުރުގާ ކަރުން ތިރިއަށް ވައްޓާލިއެވެ. އެވަގުތު އިސްޖެހިފައި ހުރި ޔަނާލް ފެނި ކުލްޝޫމްގެ މޫނު މައްޗަށް އަނދިރިވެގެން ދިޔައެވެ. ފައިޒަން ހުޝިޔާރު ކަމާއެކު ކުލްޝޫމްގެ ގައިގާ ނުހިފެހެއްޓިނަމަ އޭނާ ވެއްޓޭނީ ހުރި ދިމާލުން ކާޕެޓްގެ މައްޗަށެވެ. ފައިޒަންއާއި ޔަނާލް ކުލްޝޫމްގެ ދެފަރާތުގައި ހިފައިގެން ގޮސް އެނދުގައި ބޭންދިއެވެ. އަދި މޫނުގައި ފެންފޮދެއް ހަކާލިއެވެ. ވަރުބަލިކަމާއެކު ކުލްޝޫމް އޭނާގެ އެސްފިޔަތައް ހިއްލާލިއެވެ. އޭރު އޭނާ އިނީ އެނދުގައި އިން ފައިޒަންގެ މޭގައި ލެގިލައިގެންނެވެ.\n“މަންމާ! މިހާރު ރަނގަޅުތަ؟” ކުލްޝޫމަށް ފައިޒަންގެ އަޑު އިވުނެވެ. ނަމަވެސް އޭނާގެ ސަމާލުކަން ދެވުނީ ކުރިމަތީގައި ކޮޅަށް ހުއްޓިގެން ހުރި ޔަނާލަށެވެ. ކުލްޝޫމް މަޑުމަޑުން އެނދުން ތެދުވިއެވެ. އޭނާ ގޮސް ހުއްޓުނީ ޔަނާލްގެ ކުރިމަތީގައެވެ. ޔަނާލްގެ ދެލޯ ފުރިގެން ކަރުނަތައް އޮހިގަތެވެ. ކުލްޝޫމަށް ވެސް ވީ އެވަރެވެ. އޭނާގެ ތުރުތުރު އަޅަމުންދިޔަ އަތްތިލަ ނަގާ ޔަނާލްގެ ކޯތާފަތުގައި ޖައްސާލިއެވެ. އާއެނކެވެ. އެއީ ހަމަ އޭނާގެ ޔަނާލެވެ. އޭނާގެ މަރުހޫމް ދަރިފުޅުގެ ހުވަފަތް އަނބިމީހާއެވެ. ކުލްޝޫމަށް ޔަނާލްގެ ގައިގާ އޮޅުލައިގަނެވުނެވެ. ފުރަތަމަ ފަހަރަށް ޔަނާލަށް މައެއްގެ އަތުގެ ފިރުމުން އިހުސާސް ކުރެވިގެން ދިޔަ ކަހަލައެވެ. އެމަންޒަރު ބަލަން ފައިޒަން ހުރީ ރޮވިފައެވެ.\nކުލްޝޫމް މެދުގައި ބައިންދައިގެން ޔަނާލް އޭނާގެ މާޒީގައި ހިނގާފައިވާ ހިތްދަތި ދުވަސްތަކުގެ ވާހަކަތައް ޙިއްސާކުރަމުން ދިޔައެވެ. އޭނާގެ ދިރިއުޅުމަށް ބަޔަކު ޒަހަރުދިން ގޮތެވެ. އޭނާއަށް ލޯބީގެ ދަޅަދައްކާ އިހުސާސްތަކާއި ކުޅެލި ގޮތްތަކެވެ. މަރުގެ ތުންފަތްމަތިން އޭނާއަށް ސަލާމަތްވެވުނު ގޮތާއި އޭނާއަށް ކަޅު ފޮތިގަނޑެއްގެ ނިވަލުގައި އުޅެންޖެހުނު މަޖުބޫރީ ހާލަތެވެ. ކުލްޝޫމް އިނީ ޔަނާލް ދެއްކި ވާހަކަތައް ޤަބޫލުކުރަން ދަތިވެފައެވެ.\n“މަންމާ! މިއީ އަޅުގަނޑު ހަދަހަދައިގެން ދެއްކި ވާހަކަތަކެއްނޫން. މިއީ އަޅުގަނޑާއިމެދު އެމީހުން ކަންތައްކުރި ގޮތް. އެދުވަހު އަޅުގަނޑު އަތަށް އާކިން ހޫނު ސައިތަށިވެސް ބަންޑުންކޮށްލީ ގަސްދުގައި. އާނ. އެމީހުންނަށް ނޭނގޭ އަޅުގަނޑަކީ ޔަނާލްކަމެއް. އެމީހުންނަށް އަޅުގަނޑު މިއީ ޔާނާ. ޔާނާގެ އަމަލުތަކާއި ޔަނާލްގެ އަމަލުތަކާއި އެއްގޮތްކަމެއް ހުންނާތީ އެމީހުން ޔާނާއަށް ނަފްރަތު ކުރަނީ. އެމީހުންނަށް އަޅުގަނޑަކީ ޔަނާލްކަން އެނގިއްޖެނަމަ މިހާރު ކޮންމެސް ނުބައި ރޭވުންގަނޑަކުން އަޅުގަނޑުގެ ދުވަސް ދުއްވާލަން މަސައްކަތްކުރީސް” ޔަނާލް އިނީ ކުލްޝޫމް ކުރިމަތީގައި ކުރުކަކޫ ޖަހައިގެންނެވެ. އޭނާގެ ދެއަތްތިލަ އޮތީ އެނދުގައި އިން ކުލްޝޫމްގެ އުނގުތެރޭގައެވެ.\n“ސުބްހާނަﷲ. މިދުވަސް ވެސް އެކަލާނގެ މިއަޅާގެ ދެލޮލަށް މިވަނީ ދައްކަވާފައި. މަންމަ މިހާރު ޤަބޫލުކޮށްފިން. އެމީހުން މެރިޔަސް ފާފައެއް ނުހުންނާނެ. ހުންނަ ނުބައި ނުލަފާކަން. ޔާރައްބީ! ނޭނގުމުގެ ތެރެއިން އަހަރެންނަށް ކުރެވެން މިއުޅެވުނީ ކޮންފަދަ ނުބައި ކަމެއް. ދަރިފުޅާ! ތިދެކުދިން ޙާއްސަކޮށް ނާލް މަންމައަށް މަޢާފްކޮށްދީ……” ޔަނާލާއި ފައިޒަންގެ މޫނުގައި އަތް ހިންގާލަމުން ކުލްޝޫމް ބުނެލިއެވެ. ޔަނާލް ކުލްޝޫމްގެ އަތްމަތީގައި އަތްއަޅާލަމުން އަތުގައި ބޮސްދިނެވެ.\n“ނޫން. މަންމަ ކުރިކަމެއް ލެވި ހަޅޭއެއްލެވީ މިއިން އެއްވެސް ކަމެއް އިނގިގެނެއްނޫން” ޔަނާލް ބުނެލިއެވެ. ކުލްޝޫމް ޔަނާލް ނިތުގައި ބޮސްދިނެވެ.\n“ހަމަ ޙަޤީޤަތުގައިވެސް ތިއުމުރުގައި ދަރިފުޅު ތި ތަޙައްމަލުކުރަމުން ދަނީ ހާދަ ވޭނަކާއި ކެކުޅުމެކޭ. މަންމަ ހިތަށް އަރާ ދަރިފުޅު ކަހަލަ ކިތައް އަންހެންކުދިން ތިވޭނުގައި އުޅެމުންދޭބާއޭ. ދަރިފުޅުގެ ތިހުރި ހިތްވަރުގަދަ ކަމަށް މަންމަ ސާބަސްދެން. އެކަމަކު މިއަދަށްފަހު ހީނުކުރާތި ދަރިފުޅުގެ މީހަކު ނެތޭ. މަންމައާއި ފައި އަބަދުވެސް ހުންނާނީ ދަރިފުޅާ އެކުގައި” ޔަނާލްގެ މޫނުގައި ފިރުމާލާ ދެލޮލުން ފައިބަމުންދިޔަ ކަރުނަތައް ފޮހެލަމުން ކުލްޝޫމް ބުނެލިއެވެ. ކަރުނައިގެ ތެރެއިން ޔަނާލަށް ހިނިތުންވެވުނެވެ.\n“ޔާނާ އެއީ ޔަނާލްކަން ދެން އިތުރު މީހަކަށް އަންގާކަށް ނުޖެހޭނެ. މަންމައަށް އެނގުނީމަ ދެން ނިމުނީ. ދެން ވީ މިކަން ފަޅާއަރުވާލަން” ފައިޒަން ބުނެލިއެވެ.\n“ތިދެކުދިން ބުނި ގޮތަކަށް މަންމަ ކަންތައް ކޮށްދޭނަން. ތިދެކުދިން އަޅާ ކޮންމެ ފިޔަވަޅެއްގެ ފަހަތުގައި އަބަދުވެސް މަންމަ ހުންނާނަން. މިހާރު މަންމަ އެންމެ ދެކެން ބޭނުންވާ ދުވަހަކީ ނާލް ކުރަމުންތިދާ ހަނގުރާމައިން ފަޠަހަ ލިބި ކާމިޔާބީގެ ހިނިތުންވުން ނާލްގެ ތުންފަތްމަތިން ފެންނާނެ ދުވަސް. އިރާދަކުރެއްވިއްޔާ އެދުވަސް އޮތީ ވަރަށް ގާތުގައި” ކުލްޝޫމް ބުނެލިއެވެ.\nއާކިން ކުލްޝޫމާއި ބައްދަލުކުރީ ރޭގަނޑުގެ ސުފުރާމަތިންނެވެ. އޭނާ އުންމީދުކޮށްގެން ހުރީ އެހާތަނަށް ފިހާރައިގެ ހުރިހާ ލިޔެކިޔުންތައް ކުލްޝޫމް އަތުގައި ހުންނާނެކަމަށެވެ. ޔަނާލް މޭޒު ކައިރިއަށް އައީ ހުރިހާ މީހުން ހަމަވި ފަހުންނެވެ. މާއިރާ ޔަނާލަށް ދެލޯ އަޅާލިއެވެ.\n“ޔާނާ! ޔާޒް ނިދީތަ؟ އަވަހަށް އާދޭ ބައިވެރިވާން” ފައިޒަން ޔަނާލަށް އަތް ދިއްކޮށްލިއެވެ. ޔަނާލް ފައިޒަންގެ އަތްތިލައިގެ ތެރެއަށް އޭނާގެ އަތްތިލަ ލައްވާލީ ހުރިހާ މީހުންގެ ކުރިމަތީގައެވެ. ކުލްޝޫމް ހަމަ އަޅާވެސްނުލާ އިނެވެ. މާއިރާ ދިޔައީ ކުލްޝޫމް އެއްޗެއް ބުނޭތޯ ކުލްޝޫމްގެ މޫނަށް ބަލަމުންނެވެ.\n“ކުލައްތާ ކޮބާ އަޅުގަނޑު ބުނި ކަންތައް” އާކިން އަހާލިއެވެ.\n“ފިހާރައިގެ ލިޔުންތައް ދޯ” ކުލްޝޫމް ފަރުވާކުޑަ ގޮތަކަށް ބުނެލިއެވެ. އާކިން ހޫނއެއް ލައްވާލިއެވެ.\n“މަގޭ ބާރުގެ ދަށުގައި ހުރި ލިޔުންތަކެއްނަމަ މިހާރު ތިކުދިންނަށް ދީފައި އޮންނާނީ. މަށަކީ މަގޭ ދަރީގެ ކުރިމަތީގައި ބަސްވިކޭ މީހެއްނޫން މިހާރަކު” ކުލްޝޫމް ބުނެލިއެވެ. މާއިރާ ފައިޒަންއަށް ފޫހިކަމާއެކު ބލާލިއެވެ.\n“ކޮން ލިޔުންތަކެއްގެ ވާހަކަތަ މަންމަ އޭރުގައި ދެއްކީ” ފައިޒަން އަހާލިއެވެ.\n“ލުކް ފައި! ދެމީހުން ދޭތެރޭގައި އޮތް ފައިޓެއްވިއްޔާ އެއްފަރާތްކުރޭ. މިވަގުތު އަހަރެން ބޭނުމީ ހަމައެކަނި ފިހާރައިގެ ލިޔުންތައް. އަހަރެން އެތަން ހުޅުވަން ބޭނުން” އާކިން މިފަހަރު ވާހަކަދެއްކީ ފައިޒަންއާއެވެ.\n“އޯވް.. ތިބުނީ ހާރޫންބެގެ ފިހާރައިގެ ވާހަކަދޯ. ތެދެއް ޔާނާ ބުނަނީ ކީކޭ މިކަމަށް” ފައިޒަން ހިޔާލު އަހާލީ އޭނާގެ އެއްފަރާތުގައި އިން ޔަނާލަށެވެ. އެވަގުތު އާކިންގެ ނިތްމައްޗަށް އެތައް ރޫތަކެއް އަރައިގެން ދިޔައެވެ.\n“އެފިހާރައާއި ތި ޔާނާއާއި ކޮންކަމެއް؟” ހިތްހަމަނުޖެހިފައި އިފްނާ އަހާލިއެވެ.\n“ހެހެހެ… މަށަށްވެސް އޮޅިއްޖެ” އިފްނާގެ ޖުމްލައަށް ބާރުދިނުމުގެ ގޮތުން ޒާކިން ބުނެލިއެވެ.\n“ކޮންމެ ގުޅުމެއް އޮތަސް ހެވެއްނު. މަށަށް މުހިންމު މީހެއް ކައިރީގައި މަށަށް އެހިދާނެތާ” ފައިޒަން ބުނެލިއެވެ.\n“ފައި! ބުނަންތަ ވާހަކައެއް. އަޑުއެހިން މިގޭ ފިރިހެނުންތަކަކީ ހާރޫންބެގެ ދޮންދަރިންނޭ. އަހަރެން މިގޭގައި ހޭދަމިވި މަދު ދުވަސްކޮޅުގައި އެމީހުން ހާރޫންބެއާއި ގާތްކަން ބެހެއްޓި މިންވަރު އަހަރެންނަށް ވަރަށް ރަނގަޅަށް ފެނިއްޖެ. އެހެންވީމާ އެކަމުގެ ބަދަލެއްގެ ގޮތުން ތިފިހާރަ ހަވާލުކުރަނީ ކީތްކުރަން. އިނާމަކަށް އެވަރު ކުޑަހެން މަށަށް ހީވަނީ. އެހެންވީމަ މިފަހަރު ފިހާރަ ހުރިތަނުގައި ބަހައްޓާފައި ކޮންމެސް އެހެންކަހަލަ ހަދިޔާއެއް ދޭންވީނުން” ޔަނާލް ޖަވާބުދިނެވެ. އެއަޑުގައިވި މަލާމަތް އެންމެ ބޮޑަށް އިހުސާސްކުރެވުނީ މާއިރާއާއި އޭނާގެ ދަރިންނަށެވެ.\n“އިއްޔެ މެންދުރު މިގެއަށް ފައި ގެ ދަރިފުޅުގެ ކަންތައް ބަލަހައްޓަން ގެނައި ކުއްޖެއް ކައިރީގައި އަހަރެމެންނަށް އެއްޗެއް ދޭން އަހަންޖެހެޔެކޭ އަހަރެންގެ ހިތެއް ނުބުނޭ. ތިއަށްވުރެ ރީތިކޮށް މާލާމަތްކުރަން ނޭނގުނީތަ”؟ އާކިން އިސްޖަހާލިތަން ފެނުމުން މާއިރާ ވާހަކަދެއްކިއެވެ.\n“ކީއްތަވީ؟ އަޅުގަނޑަށް ޙާއްސަ މީހަކު ކުރެން ދޯ އަޅުގަނޑު އަހާނީ. އެހެއްނު މަންމާ” ފައިޒަން ކުލްޝޫމްގެ ޖަވާބަކަށް އެދުނެވެ.\n“މަންމައަށް ހެޔޮ ތިއިން ކޮންމެ ކުއްޖަކު އަތުގައި އެލިޔުންތައް ހުއްޓަސް. މަންމަ ބުނާނީ އެއީ ފައިގެ ތަނެއްވެސް ނޫނޭ އަދި އާކިން އަދި މާއިރާގެ ތަނެއްވެސް ނޫނޭ. އެތަނުގެ ޙައްޤުވެރިޔަކީ ހާރޫން. ހާރޫން އެނބުރި އަންނަންދެން އެލިޔުންތައް ވަކީލާއި ހަވާލުކުރަން މަންމައަށް ފެންނަނީ” ކުލްޝޫމް އޭނާގެ ޚިޔާލު ފާޅުކުރިއެވެ. އާކިން ޚައިރާންވެފައި ބަލާލީ ކުލްޝޫމްގެ މޫނަށެވެ.\n“އާކިން އަމިއްލަ ފައި މައްޗަށް ތެދުވެ މަސައްކަތެއް ކުރަން ބޭނުންނަމަ ފަށާނީ މީހަކު ގައިން ދާއޮހުރުވައިގެން ކޮޅަށް ޖަހާފައި ހުރި މަސައްކަތަކުން ނޫން. އާކިން ޖެހޭނީ ސުމަކުން ފަށަން. އެހެންވީމަ އެހެންގޮތެއް ވިސްނާ” އާކިންއަށް ކުލްޝޫމް ޖަވާބުދިނެވެ. އާކިން ޖަވާބެއްނުދިނަސް އިނީ ފަޅައިގެންދާވަރު ވެފައެވެ. މާއިރާ އިނީ ފައިޒަންދެކެ އިންތިހާއަށް ރުޅިއައިއްސައެވެ.\nކައި ނިމިގެން ތަށިތައް ނެގުމަށްފަހު ޔަނާލް ބަދިގެއަށް ވަނީ ބާކީ ހުރި ކާއެއްޗިއްސަށް ހޫނުކުރުމަށެވެ. އުނދުން ކައިރީގައި ހުރި ޔަނާލް ސިހިގެން ދިޔައީ އޭނާއާއި ދާދި ކައިރީގައި ރުޅި އައިސް ރަތްވެފައި ހުރި މާއިރާ ފެނުމުންނެވެ.\n“ކަލޭ ތީ ކާކު؟” މާއިރާ އަހާލިއެވެ. ޔަނާލް ކައިރިއަށް ހިނިއައެވެ.\n“ޕޮށް…. ޖިންނިއެއް….” ސަމާސާ އެކުލެވޭ ރާގެއްގައި މާއިރާގެ މޫނުމައްޗަށް އަތްތިލަ ގެނެސް އިނގިލިތައް ބަޅުކޮށްލަމުން ޔަނާލް ބުނެލިއެވެ.\n“ބުނަންތަ؟ އެއްވެސް މަޖަލެއްނޫން އިނގޭ. އަހަރެން މިއަހަނި ކަލޭ ތީ ކާކުހޭ….އަހަރެމެންގެ މިއުފާވެރި ދިރިއުޅުމަށް ކަލޭ ފާވީ ކީއްވެ؟ ކަލޭ ކީއްވެ މިއާއިލާ ތެރެއަށް ބޯކޮށްޕަން ތިއުޅެނީ” މާއިރާގެ ރުޅިގަނޑު ހުރީ މައިނަސްގައެވެ. އޭނާގެ މުޅި ހަށިގަނޑު ތުރުތުރު އަޅަމުން ދިޔައެވެ.\n“އަހަރެން ވަރަށް ލޯބިވޭ ފައިޒަންދެކެ. ދެން އަހަރެން ކިހިނެއް މި އާއިލާއާއި ދުރުން އުޅޭނީ” އުނދުން ކައިރީގައި ހުރެ ހީލާފައި ޔަނާލް ބުނެލިއެވެ.\n“ކޮބާ ކަލޭގެ ހައިސިއްޔަތަކީ” މާއިރާ ދަތްކުނޑި ވިކާލިއެވެ. ޔަނާލް މާއިރާއަށް ބަލާލިއެވެ.\n“ސުވާލެއް ކޮށްލަންތަ؟ މިގޭގައި ކަލެއާއި ކަލޭގެ ޝައިތާނުން ގޮވައިގެން ތިއުޅެނީ ކޮބާތަ ކަލޭގެ ހައިސިއްޔަތަކީ؟ ލަދެއްވެސް ނޫނީ ބިރެއްވެސް ހަމަ ނެތީތަ؟ ބޭނުމީ ކުރި ހުރިހާ ކަމެއް ބޭޒާރުވާންތަ؟ ނޫނީ މައިތިރިވެގެން ހުންނަންތަ؟” ޔަނާލް ވާހަކަދެއްކީ މަޑުންނެވެ. އޭނާގެ އަޑުގައި އެއްވެސް ބިރުވެރިކަމެއް ނެތެވެ. މާއިރާ ހުރީ ހުޅުވުނު އަނގަ ލައްޕަންވެސް ނޭނގިފައެވެ.\n“ކަލެއަށް ކޯޗެއް އެނގިގެން ތިއުޅެނީ؟ ފެންވަރު އޮޅިގެން ނޫޅެއްޗެ” މާއިރާ ބުނެލިއެވެ. އޭނާގެ މޫނުމަތިންނާއި ދެލޮލުން އާވި އަރަމުންދާ ކަހަލައެވެ.\n“އާތް މަންމާ! އަހަރެން ވަރަށް ބިރުގަނެއްޖެ…. އާނ އެހެންޏަ…. ކޮންފަދަ ނުލަފާ ވައްތަރަކަށްތަ ތިބަލަނީ” ޔަނާލް ބުނެލިއެވެ.\n“ކަލޭމެންގެ ހުރިހާ ޙަޤީޤަތެއް އަހަންނަށް އިނގޭ. އަހަރެން މިގެއަށް މިއައީވެސް ކަލޭމެން ބޭޒާރުކުރަން. ހީކުރީތަ ތިމާމެން ކުޅުނު ކުޅިވަރުތައް ދުނިޔެ އުމުރަށް ސިއްރުވެފައި އޮވެދާނެކަމަށް. ހެހެހެ… ހާދަ މޮޔައޭދޯ. ބަލަ އަޑުނާހަންތަ ވަގަކަށް ހާސްދުވަހޭ ވެރިޔަކަށް އެއްދުވަހޭ. މިފަހަރު މިއޮތީ އެދުވަސް އައިސްފައި” ޔަނާލް ވާހަކަދައްކަމުން ދިޔައެވެ.\n“ކަލޭ ތިއީ ކާކު؟ އެއްވެސް އެއްޗެއް އެނގިގެން ކަލޭ ދައްކާ ވާހަކަތަކެއް ނޫން ތީ. ބުނަން. ކަލޭ ހުންނާނީ މަށާ މަގޭ ދަރިންނާއި ދުރުގައި އިނގޭ. މަށަށް މިގޭގައި އަދިވެސް ބާރު އޮންނާނެ. އަދިވެސް މަށަކީ ހާރޫންގެ އަންތްބެއް” މާއިރާ ބުނެލިއެވެ.\n“ކޮން ގޮތަކަށް. ކަލޭ ތީ ހާރޫންގެ އަންތްބެއްނޫން. ކޮންމެސް އެހެންމީހެއްގެ” ޔަނާލް ބުނެލިއެވެ. ވަގުތުން މާއިރާގެ މޫނުމަތީގެ ކުލަވަރު ބަދަލުވިއެވެ. އޭނާ ނަޒަރު އެހެން ދިމާލަކަށް ބަދަލުކޮށްލިއެވެ. ކަރުގައި އޮޅާލާފައި އޮތް ޝޯލްއިން ނިތްމަތިން ވިދަމުންދިޔަ އުދާސްތައް ފޮހެލިއެވެ.\n“ކިހިނެއްވީ؟ އަނެއްކާ ރަނގަޅު އެއްޗެއްތަ މިބުނެވުނީ” ޔަނާލް އަހާލިއެވެ. މާއިރާގެ މޫނަށް އައި ބަދަލުތައް ރަނގަޅަށް ޔަނާލަށް ފެނުނެވެ.\n“އަހަރެންނަށް މިހާރު ޝައްކުވެއްޖެ. މިގޭގައި ދުވަހުން ދުވަހަށް ހިނގާ ކަންތައްތައް ބަލަން މީހަކު ފޮނުވާފައި ހުރި އެޖެންޓެއްދޯ ތީ” މާއިރާ ބުނެލިއެވެ.\n“ހެހެހެ… އަހަރެން މިއީ ކާކުކަން ހޯދަން ނޫޅުނިއްޔާ ރަނގަޅުވާނީ. އަހަރެން މިއީ ކާކުކަން އަންގާ ދުވަހަކު ކަލޭ ކައިރީގައި ފަސްޓް އެއިޑް ދޭވަރުގެ މީހަކު ބަހައްޓަން ޖެހޭނެ. ކަލޭ މޮޔަވާނީ” ޔަނާލް ބުނެލިއެވެ. ޔަނާލް ހަށަމަށް އަތް ނަގަމުން ބުނެލިއެވެ. އުނދުން ނިންވާލަން އުޅުނު ވަގުތު ޔަނާލްގެ ވައަތުގެ މެދު އިނގިއްޔާ ކަށި އިނގިލި ދެމެދުގައި އިން ބޮޑު ކަޅުތިލަ މާއިރާއަށް ފެނުނެވެ. މާއިރާގެ ދެލޯ ބޮޑުވެގެން ދިޔަ ވަގުތު ހަށިގަނޑުގައި ރޫރުމެއް އެޅިއެވެ. ޔަނާލަށް އެމަންޒަރުތައް ނުފެނުނީ އެވަގުތު އޭނާގެ ނަޒަރު އުނދުން މައްޗަށް އުދާފައި ހުރި ރިހަ ތެއްޔަށް ހުއްޓާލާފައި ހުރުމުންނެވެ.\n‘ޔަ….ޔަނާލް….” ގަނޑުވެފައި ހުރި މާއިރާގެ ދެތުންފަތް ދޭތެރެއިން ނިކުތް ނަން ޔަނާލަށް އަޑު އިވިގެން ދިޔައެވެ. ވަގުތުން ޔަނާލް މާއިރާއަށް ބަލާލިއެވެ.\n“ހެހެހެ.. ޔަނާލް… ހަނދާންވަނީތަ ޔަނާލް މަތިން….. ދޭ… މިރޭ ދެން ނިދަން އޮށޯވެފަ ހުވަފެނުން ޔަނާލް ބަލާލާ. ގުޑްނައިޓް” ޔަނާލް މާއިރާގެ ކޮލުގައި ޖަހާލަމުން ބުނެލިއެވެ. އަދި މައިރާ އެތެރޭގައި ހުއްޓާ ބަދިގޭ ލައިޓްތައް ނިއްވާލުމަށްފަހު ހިނގައިގަތެވެ. ސިޑިން އަރަމުން ދިޔައިރު ޔަނާލްގެ އެއް އަތް ވަނީ މޭގައި ލައްކޮށްލެވިފައެވެ. އޭނާ އަތްތިލައިގައި އިން ކަޅުތިލައަށް ބަލާލިއެވެ. މިރޭ އަތަށް އަންގި ނާރުވާ އައީވެސް މާއިރާއަށް އެއްޗެއް އަންގައިދިނުމަށެވެ. ނަމަވެސް އޭނާ ކުޑަކޮށް ޖެހިލުންވިއެވެ. ދެން ކަންތައްވެދާނެ ގޮތެއް ނޭނގޭތީ ހިތުގައި ކުޑަ ނުތަނަވަސްކަމެއް ހިނގާލިއެވެ. ނަމަވެސް ހިނިތުންވެލީ އޭނާއާއި އެކުގައި ފައިޒަންއާއި ކުލްޝޫމް ހުރިކަން އެނގުމުންނެވެ.\nއެރޭ ނިދަން އުޅެއުޅެ މާއިރާއަށް އެއްގޮތަކަށްވެސް ނިދޭގޮތެއް ނުވިއެވެ. ޔަނާލްގެ އެކި ހަނދާންތައް އޭނާއަށް އުނދަގު ކުރަނީއެވެ. ޔާނާއަކީ ޔަނާލް ކަމުގައި އޭނާގެ ހިތް ބުނަނީއެވެ. ނަމަވެސް އެހެން ވާނީ ކިހިނެއް ހެއްޔެވެ؟ ޔަނާލް އެ ގަދަ ކަނޑުގެ ވަރުގަދަ ބާނިތަކުގެ ތެރެއަށް ޤަރަޤުވެގެން ދިޔަ ގޮތް މިހާރުވެސް އޭނާއަށް ސިފަ އެބަވެއެވެ. އެތައް ގޮތަކަށް މާއިރާ ވިސްނިއެވެ. އޭނާގެ ހތް ނިންމީ އެއީ ޔަނާލާއި އެއްގޮތް އެތައްކަމެއް ލިބިފައިވާ އެހެން ކުއްޖެއް ގޮތަށެވެ. ނަމަވެސް އޭނާގެ ހިތަށް ހަމަޖެހުމެއް ލިބޭނީ ޔަނާލްގެ ކޮންމެ ހަރަކާތަކަށް ފާރަލައިގެން ކަމަށްވާތީ އޭނާ އެގޮތަށް ނިންމިއެވެ. އެނދުގައި ފުރޮޅި ފުރޮޅި އޮވެފައި އޭނާއަށް ނިދުނީ އާ ދުވަހަކަށް އިރުއެރި ފަހުންނެވެ.\nސޯފާގައި އިން ފައިޒަން ލެޕްޓޮޕް ހުޅުވާލުމަށްފަހު ވެބްކެމް އޮންކޮށްލިއެވެ. އެވަގުތު ފެންނަން ފެށި މަންޒަރަކުން ކައިރީގައި އިން ޔަނާލަށް އަނަގަމަތީގައި އަތް އެޅުނެވެ. ވަގުތުން އޭނާގެ ދެލޯ ފުރިގެން އައެވެ. މާތްﷲ ގެ ކިނބަފުޅަށް ޝުކުރު ކުރެވުނެވެ. ހިތަށް ލިބުނު ބަޔާންކުރަން ދަތި ހިތްހަމަޖެހުމުގައި ފައިޒަންގެ ގައިގާ އޮޅުލައިގަނެވުނެވެ. ވާނީވެސް އެހެންތާއެވެ. ބަލި ހާލުގައި ނުކުޅެދޭ މީހެއްގެ ގޮތުގައި އެތައް ދުވަހެއް ވަންދެން ގޮނޑީގައި އިން ހާރޫން އެއްވެސް މީހެއްގެ އެހީތެރިކަމާނުލާ އެހެރަ ހިނގަމުން ދަނީއެވެ. ނަމަވެސް ލަސްލަހުން މަޑުމަޑުންނެވެ. ހާރޫންގެ ދެފަރާތުގައި ޑޮކްޓަރުންނާއި ނަރުހުންގެ އިތުރުން އައްޔުމަންވެސް ހުއްޓެވެ. ފައިޒަންގެ ހަށިގަނޑުގައި ޔަނާލް ބައްދައިގަތްގޮތަށް ދެން އިވެންފެށީ އޭނާގެ މަޑުމަޑު ގިސްލުމުގެ އަޑެވެ.\n“ވައި؟ މިއީ ނަނާ ދެރަވާވަރުގެ ކަމެއްނޫން. އުފަލެއްނު ކުރަންވީ” ޔަނާލްގެ ބޮލުގައި ފިރުމާލަމުން ފައިޒަން ބުނެލިއެވެ.\n“ތެންކިއު. ތންކިއު ސޯ މަޗް ފައި. މިއަދު ފައި ނެތްނަމަ……” ޔަނާލް ވާހަކަދައްކަން މަސައްކަތްކުރިއެވެ. ނަމަވެސް ހުއްޓާލީ ފައިޒަން އޭނާގެ ޝަހާދަތް އިނގިލިން ޔަނާލްގެ ދެތުންފަތް މެދުގައި ހުރަސްކޮށްލުމުންނެވެ.\n“އޭރުވެސް މިހާރުވެސް އަހަރެން ނަނާދެކެ ވަރަށް ލޯބިވޭ. ނަނާއަށްޓަކައި ކޮންމެކަމެއް ކުރަންޖެހުނަސް އެކަމެއް އުފަލުން ކުރާނަން. މިއީ އަދި ކުޑަކަމެއްނު. ﷲ އިރާދަކުރެއްވިއްޔާ މާއިރާއާއި އޭނާގެ ބައިވެރިން ޖަލަށްވެސް ފޮނުވާނަން. އެކަމަކު އޭގެ ކުރިން އެމީހުންނާއި ޚިލާފަށް ހެކި ބޭނުންވާނެ” ފައިޒަން ވާހަކަދެއްކިއެވެ.\n“ﷲ އިރާދަކުރެއްވިއްޔާ ވަރަށް އަވަހަށް ބައްޕަ މިކޮޅަށް އަންނާނެ. އޭރުން މިކަމަށް އެއްވެސް ހެއްކެއް ބޭނުންނުވާނެ. އަހަރެން ބޭނުން މިފޮތިގަނޑު ނަގާފައި މާއިރާމެންނަށް އަހަރެންނަކީ ކާކުކަން އަންގަން. މާއިރާއަށް މިއަދު ޝައްކެއްވެސްވެއްޖެ. އަތުގައި މިއިން ކަޅުލިތަ ފެނުނީމަ ހުރީ ފާޑަކަށް ގަބުކައިފަ” ޔަނާލް ބުނެލިއެވެ.\n“ހިނގާބަލަ ބޭރަށް ނިކުމެލަން. ކުޑަކޮށް ހިނގާލަން. ޔާޒް ގޮވައިގެން ދާނީ” ޔަނާލް ފައިޒަންއާއި ދުރަށް ޖެހިލާ ކޮޓަރިތެރޭގައި ހުރި ކުދިކުދި މަސައްކަތްކުރަން ފެށުމުން ފައިޒަން ބުނެލިއެވެ.\n“ޔާޒް ގޮވައިގެން މަންމަ އެބައަންނަން ރައްޓިއްސެއްގެ ގެއަށް ވަދެލާފައި. އެހެންވީމަ މިވަގުތު ތިދެކުދިން އެކަނިންދޭ. އެކަމު ބުނަން. ބަލައިގެން އުޅެއްޗެ. ދުޝްމިނުން ތިބީ ތައްޔާރުގައި” ހީލާފައި ކުލްޝޫމް ވާހަކަދެއްކިއެވެ.\nއެހެންފަހަރުތަކާއި ހިލާފަށް ފައިޒަންއާއި ޔަނާލް ގެއިން ނިކުތީ އެކުއެކީގައެވެ. ކާރުގައި ދިޔުމުގެ ބަދަލުގައި ދެމީހުން ދިޔައީ އެކީގައި ހިނގާފައެވެ. އެވެސް ގޭދޮރުމަތީގައި މީހަކާއި ވާހަކަދައްކަން ހުރި މާއިރާ ކުރިމަތިންނެވެ. އެދެކުދިން މަގުން އޮބާލަންދެން މާއިރާ އެދިމާ ބަލަންހުއްޓެވެ.\nކުޑަ ސޮރު ބަލަން ގެނައި މަންޖެ ދޯ އެއީ” މާއިރާގެ އެކުވެރިޔާ ވާހަކަދެއްކިއެވެ.\n“ނަމެއްގަ. މަސައްކަތްކުރަނީ އަރާ ބޮންތީގަ ހިފަން. ވަރަށް ފޫހިވޭ…” ފޫހިކަމާއެކު މާއިރާ ބުނެލިއެވެ. އޭނާގެ ނަޒަރު ހުއްޓިފައި ވަނީ އެއްވަރަށް ހިނގާފައި ދިޔަ ޔަނާލާއި ފައިޒަންއަށެވެ.\nއާދައިގެ ހިނގުމެއްގައި ހިނަގމުން އައިސް ދެކުދިން މަޑުކޮށްލީ ސިނަމާލެ ބުރިޖު ކައިރީގައި ހިއްކާފައިވާ ތަންކޮޅުގައެވެ. އަކިރިތަކުގެ މަތީގައި އިށީނީ ބުރިޖުމަތީގައި ހަރަކާތްތެރިވާ މީހުންނަށް ފުރަގަސްވާ ގޮތަށެވެ. ވަގުތަކީ ހަވީރުގެ ވަގުތަށްވާތީ އެސަރަހައްދު އޮތީ ވަރަށް ހަލަބޮލިކޮށެވެ. ހުޅަނގު މޫސުމް ނިމި އިރުވައި މޫސުމް ފެށިފައިވި ދުވަސްކޮޅަށްވުމާއެކު އުޑުމަތީގައި ވިއްސާރަ ވިލާތައް ދަތުރުކުރަމުން ދިޔައެވެ. ދުނިޔެމަތީގައި ވަނީ ތެތްފިނިކަމެއް ހިފާލާފައެވެ. ކަނޑުން ނަގާ ވައިރޯޅި އެއްވެސް ހުރަހަކާއިނުލާ ބީހިލަނީ އެދެމީހުންގެ މޫނުމަތީގައެވެ.\n“ފެނުނުތަ؟ މިހާރުވެސް އެބަހުރި ކަންނޭނގެ…. އަޅެ ނޭނގޭކަމަށް ހަދާލާފައި ބަލާލަބަލަ” ޔަނާލް މޫދަށް ބަލަހައްޓައިގެން އިނދެ ބުނެލިއެވެ. ފައިޒަން އެގޮތަށް އަމަލުކުރިއެވެ. އަދި ޔަނާލާއި ދާދި ގާތުގައި އިނދެ ފުރަގަހުން އަކިރިތަކުގެ މަތީގައި ދެއަތް ވިއްދާލަމުން ހަށިގަނޑު ފަހަތަށް ޖައްސާލިއެވެ. އޭނާ ވާހަކަދެއްކީ އެއަށް ފަހުގައެވެ.\n“މިހާރުނެތް. އެކަމަކު ހިއެއްނުވޭ ދާނެހެނެއް” ފައިޒަން ބުނެލިއެވެ.\n“ހެހެހެ… މަޖާކަމެއްދޯ….. އަހަރެމެންނަށް ވާނުވާ ބަލާނެ ބަޔަކު އެބަތިބިތާ ދޯ” ޔަނާލް ހީގަތުމުން އެމޫނަށް ފައިޒަން ބަލާލިއެވެ. އެހިނިތުންވުން އޭނާއަށް މިހާރު ފެންނަނީ ވަރަށް މަދުންނެވެ. ފެނިއްޖެނަމަ އޭނާއަށް އެމޫނުން ނަޒަރު ވަކިކޮށެއް ނުލެވެއެވެ.\nUmmu Xahaa Xaan\n🙂 ummydhu kuran mi bai ves kiyuntherinnah kamudhaane kamah\nYeyyy… mihaaru eulheny falhaa aran…. dhen Thi maairaa ah huannaane rangalah ulhevifa.. Haadha foohi veyey… ushaali dear vaahaka v salhi… luv it???\nHaadha reeiiicheyy mi vhk\n🙂 thankiu so much Mixuhan\nAdhi alah mi comment kury.. ekm vaahaka kiyan baraabarah.. knme dhuvahaku vaahaka up vitho beley varehge adhadhehves neynge.. vrh rythi story.. masha Allah.. allah thibaa ah barakaaiy lahvaashi..\nAlhey haadha salhiey.thanks.when next part…..\n🙂 thankiu Aroo\nmiadhu balaanan ingey next part up kolleveytho\nVarah reethi Insha Allah. Konirakun 27 Vanna bai up kollanee\n🙂 thankiu Mi\nmiadhu konmes vaguthegga balaanan up kolleveytho\nHii… ushaali kihinehtha haalu ?Alhe mi part vx v salhi .. knirakun dhn next part.? next part avaha fonuvabe ❤\n🙂 hi Ainth. alhamdhulilla. ushaali vr rangalhu. Ainth kihinehtha?\nmiadhu balaanan ingey up kolleveytho\nV reethi vaahaka adhi bunelan usaail. Vaahaka geness dhaney v kerigen kuraa hithun kan Vv faahaga kohlan adhi thiyaee v kurey muraali vaahaka liyaa hithun liyaa kujehkan faahaga alhugandu ah ve.\n🙂 AWWWW…..vr happi vehjje comment kiyaalaafa. thankiu so much Reet. 🙂 🙂\nVery nice. Love it????\n🙂 thankiu so much sinon\nމިނަން ތިހިތުން ފިލުވާލަނީހޭ…18\nއަދިވެސް ވަރަށް ލޯބިވޭ…… ( 1 ވަނަ ބައި)\nހަޤީޤީ ހިތާމަ ލޯބި December 6, 2016\nމަޢާފް (ތިންވަނަ ބައި)\nހިތާމަ އެހެނިހެން November 17, 2019\nއިންތިޒާރުގައި ހުންނަމޭ ލޯބިން 38\nދިނީ ޒަހަރު… 09\nހިތާމަ ލޯބި January 28, 2019


Afghan Hanguraamaige Muhimmu Haadhisaa Thakah Avas Kalhieh | Dhiislam\nއަފްޣާން ހަނގުރާމައިގެ މުހިއްމު ޙާދިސާތަކަށް އަވަސްކަޅިއެއް\nއަޙްމަދު ޚަލީލު ފެބްރުއަރީ 17, 2010\n1979: ރަޝިޔާގެ ފައުޖުތައް އަފްޣާނިސްތާނަށް އަރައިގަތުމަށްފަހު ރަޝިޔާގެ ގޮނޑިކޮއްކޮ ސަރުކާރެއް އަފްޣާނިސްތާނުގައި ޤާއިމްކުރި. އަދި ރަޝިޔާގެ ފައުޖުތަކާ ދެކޮޅަށް ޖިހާދު ކުރި މުޖާހިދުންނަށް އެމެރިކާ، ޕާކިސްތާން، ޗައިނާ، އީރާން އަދި ސަޢޫދީ ޢަރަބިއްޔާއިން އެހީތެރިވެދިން.\n1988-1989: މުޖާހިދުންނާ ދެކޮޅަށް ކުރި ހަނގުރާމައިގާ ރަޝިޔާއަށް ބޮޑެތި ގެއްލުންތައް ކުރިމަތިވެ ރަޝިޔާގެ 15000 ސިފައިން މަރުވުމާ ގުޅިގެން ރަޝިޔާ ސިފައިން އަފްޣާނިސްތާނުން ބޭލި.\n1992: މުޖާހިދުންގެ ލީޑަރ އަޙްމަދު ޝާހް މަސްޢޫދުގެ ފައުޖުތަކުން ރަޝިޔާގެ ގޮނޑިކޮއްކޮ ސަރުކާރު ވައްޓާލި. އަދި މުޖާހިދުންގެ ތަފާތު ޖަމާޢަތް ތަކުގެ މެދުގައި ވާދަވެރިކަން އުފެދި އަފްޣާނިސްތާނުގައި އަހްލީ ހަނގުރާމައެއް ފެށުނު.\n1994: އިސްލާމީ ޢިލްމު ވެރިއެއް ކަމުގައިވާ މުއްލާ ޢުމަރު، އިސްލާމީ ކިޔަވާ ކުދިންގެ ޙަރަކާތެއްކަމުގައިވާ ޠާލިބާން ޙަރަކާތް އުފައްދާ އަފްޣާނިސްތާނުގައި ހިނގާ ހަމަނުޖެހުންތައް ހުއްޓުވުމަށްޓަކައި ހަތިޔާރާއެކު ޙަރަކާތްތެރިވެ ކަންދަހާރާއި ކާބުލް ހިފި.\n1996: ޠާލިބާނުން ކާބުލް ހިފުމަށްފަހު، ރަޝިޔާ ސިފައިން އަފްޣާނިސްތާނަށް އަރައިގެން އުޅުނު ދުވަސްވަރު ރަޝިޔާއިން ޢައްޔަނު ކޮށްފައިވާ ވެރިޔާ ނަޖީބުﷲ ދަންޖައްސާ މަރާލި. އަދި ރަޝިޔާއާގެ ފައުޖުތަކާ ދެކޮޅަށް އެމެރިކާއާ އިސްލާމީ ޤައުމުތަކުގެ ތާއީދާއެކު އަފްޣާނިސްތާނުގައި ޖިހާދުކުރި އަލްޤާޢިދާގެ ލީޑަރ އުސާމާ ބިން ލާދިން އަފްޣާންނިސްތާނަށް އެނބުރި ވަޑައިގެންނެވި.\n1998: ޓެންޒޭނިޔާއާ ކެންޔާގައި ހުރި އެމެރިކާގެ އެމްބަސީތަކުގައި ބޮންގޮއްވި ކަމުގެ ތުހުމަތު އެމެރިކާއިން އުސާމާ ބިން ލާދިންގެ ބޮލުގައި އަޅުވާ އުސާމާއާ ދެކޮޅަށް އެމެރިކާއިން މިސައިލް ޙަމލާތަކެއްދިން.\n1999: އުސާމާ ބިން ލާދިން އެމެރިކާއާ ޙަވާލުކުރުމަށް މަޖުބޫރު ކުރުމުގެ ގޮތުން އދ. އިން އަފްޣާނިސްތާނާ ދެކޮޅަށް ދަތިކުރުމުގެ ފިޔަވަޅުތައްއަޅާ އަފްޣާނިސްތާނުގެ އެސެޓްތައް ހިފެހެއްޓި.\n2001: އަފްޣާނިސްތާނުގައި ޠާލިބާނު ސަރުކާރުން އިސްލާމީ ޝަރީޢަތް ޤާއިމްކުރި.\nމިއަހަރސެޕްޓެމްބަރމަހު ނޮދަން ކޮމާންޑްގެ ވެރިޔާ އަޙްމަދު ޝާހް މަސްޢޫދަށް އަމާޒުކޮށް ޖާނުން ފިދާވުމުގެ ޙަމަލާއެއްދީ ޒަޚަމް ކޮއްލި. އަދި ޒަޚަމްތައް ފަސޭހަނުވެ އޭނާ އަވަހާރަވި.\nމިއަހަރު ސެޕްޓެމްބަރު މަހު 11 ވަނަދުވަހު އެމެރިކާއަށް ވަރުގަދަ ޓެރަރިސްޓު ޙަމަލާއެއްދިން. އަދި މިއީ އުސާމާ ބިން ލާދިން ރާވާ ހިންގި ޙަމަލާއެއްކަމަށްބުނެ އުސާމާ އެމެރިކާއާ ޙަވާލު ކުރުމަށް ޖޯޖް ބުޝް ޠާލިބާން ސަރުކާރުގެ ކިބައިން އިތުރަށް އެދުނު. ނަމަވެސް އެޙަމަލާ ހިންގުމުގައި އުސާމާ ބައިވެރިވި ކަމުގެ ހެކިދެއްކުމުންނޫނީ އުސާމާ އެމެރިކާއާ ޙަވާލު ނުކުރާނެ ކަމަށްބުނެ ޠާލިބާން ސަރުކާރުން އެމެރިކާގެ އެދުމާ ދެކޮޅުހެދި.\nމިއަހަރު އޮކްޓޯބަރ މަހު އެމެރިކާއާ އިނގިރޭސިން އަފްޣާނިސްތާނަށް ބޮންއަޅާ އަފްޣާނިސްތާނަށް އަރައިގަނެ އެމެރިކާގެ ގޮނޑިކޮއްކޮ ސަރުކާރެއް އުފައްދާ އެސަރުކާރުގެ ވެރިކަން އެމެރިކާއަށް ވަފާތެރި ޙާމިދު ކަރުޒާއީއާ ޙަވާލުކުރި.\n2002: ބައިނަލް އަޤްވާމީ ޞުލްޙަ ބަލަހައްޓާ ފައުޖެއް ފުރަތަމަ ފަހަރަށް އަފްޣާނިސްތާނަށް އެރި.\nއަދި މިއަހަރު، އެމެރިކާއިން އަފްޣާނިސްތާނުގައި އުފެއްދި ސަރުކާރުގެ ނާއިބު ރައީސް ޙާޖީ ޢަބްދުލްޤާދިރަށް ކާބުލްގައި ޙަމަލާދީ މަރާލެވުނު. އަދި ކަންދަހާރުގައި ކަރުޒާއީ އަށް އަމާޒުކޮށް ދެވުނު ޙަމަލާއަކުން އޭނާ ސަލާމަތްވި.\n2003: އަފްޣާނިސްތާނަށްއަރާތިބި އެމެރިކާސިފައިންނާ ދެކޮޅަށް އަފްޣާނިސްތާނުގެ މުޖާހިދުންގެ ޙަމަލާތައް އިނތިހާއަށް ވަރުގަދަވެފައި ވަނިކޮށް، އަފްޣާނިސްތާނަކީ މިހާރު ރައްކާތެރި ތަނެއް ކަމުގައި އެމެރިކާގެ ދިފާޢީ ވަޒީރު ޑޮނަލްޑް ރަމްސްފެލްޑް އިޢްލާނުކުރި. އަދި ތާކުންތާކުނުޖެހޭ ވާހަކަ މީނާ ދައްކާލެއް ގިނަކަމުން، މިއަހަރު އެންމެ ތާކުންތާކު ނުޖެހޭ ވަހާކަ ދައްކާ މީހަކަށް ދޭ “ފުޓް އިން މައުތު އެވޯރޑް” ބްރިޓެއިންސް ޕްލޭން އިންގްލިޝް ކެމްޕޭންގެ ފަރާތުން ޑޮނަލްޑް ރަމްސްފެލްޑަށް ދިން.\nހަމަ މިއަހަރު ނޭޓޯ ސިފައިން އަފްޣާނިސްތާނަށް އަރާ ކާބުލް ކޮންޓްރޯލް ކުރެވޭތޯ މަސައްކަތް ފެށި.\n2004: ޠާލިބާން ސަރުކާރުން އަފްޣާނިސްތާނުގައި ޤާއިމް ކުރި އިސްލާމީ ޝަރްޢީ ނިޒާމު އުވާލާ އާ ގާނޫނު އަސާސީއެއް އެކުލަވާލި. އަދި ޠާލިބާން މުޖާހިދުންގެ ޙަމަލާތައް ވަރުގަދަކޮށް އެމެރިކާއާ ހުޅަނގުގެ ފައުޖުތަކާ ދެކޮޅަށް މެދުކެނޑުމެއްނެތި ޙަމަލާތައް ކުރިއަށް ގެންދެވުނު.\n2005: އަދި ޠާލިބާނުން ބޮއިކޮޓް ކޮށްފައި ވަނިކޮށް ކުޑަގޮތަކަށް އިންތިޚާބެއް ބާއްވާ އެމެރިކާގެ ފުރިހަމަ ނުފޫޒާއެކު ޙާމިދު ކަރްޒާއީ ރައީސްކަމަށް އިންތިޚާބު ކުރި.\n2006: އެމެރިކާއާ ހުޅަނގުގެ ލަޝްކަރުތަކުން ޠާލިބާން މުޖާހިދުންނާ ދެކޮޅަށް ވަރުގަދަ ޙަމލާތަކެއް ފެށި.\nއެމރިކާއާ ހުޅަނގުގެ ލަޝްކަރުތަކުންދޭ ޙަމަލާތަކުގައި ޝަހީދުވާ ކުށެއްނެތް ޢާއްމު ރައްޔިތުންގެ އަދަދު އިންތިހާއަށް ގިނަވަމުން ދިއުމާއެކު އެރިކާއާ ދެކޮޅަށް އަފްޣާނިސްތާނުގެ އެކި ކަންކޮޅުތަކުގައި ވަރުގަދަ މުޒާހަރަތަކެއް ކުރެވުނު.\n2007: ނޭޓޯއާ ކަރުޒާއީއަށް ވަފާތެރި ސިފައިން ގުޅިގެން ޠާލިބާން މުޖާހިދުންނާ ދެކޮޅަށް ވަރުގަދަ ޢަސްކަރީ އޮޕަރޭޝަނެއް ހިންގި. އަދި މިހަނގުރާމައިގާ ޠާލިބާން މުޖާހިދުންގެ އިސް ކޮމާނޑަރ ޝަހީދުވި.\n2008: ޠާލިބާން މުޖާހިދުން ހިންގި ޚާއްޞަ އޮޕަރޭޝަނެއްގައި ކަންދަހާރުގެ ޖަލެއްގައި ބަންދުކޮށްފައިތިބި މުޖާހިދުންތަކެއް މިނިވަން ކުރެވުނު.\nއަދި މިއަހަރު ނިމުނުއިރު އެމެރިކާ ސަރުކާރުން އިތުރު 4500 ސިފައިން އަފްޣާނިސްތާނަށް ފޮނުވި.\n2009: އެމެރިކާގެ އިލެކްޝަން ބަރަކް އޮބާމާ ކާމިޔާބު ކުރުމަށްފަހު އަފްޣާނިސްތާނާމެދު ޢަމަލުކުރާނެ އާ ގޮތްތަކެއް އެކުލަވާލާނެކަން އިޢްލާންކުރި. މިއަހަރު މުޖާހިދުންގެ ޙަމަލާތައް ބޭރުން އަރާތިބި ފައުޖުތަކާ ދެކޮޅަށް ވަރުގަދަކުރުމުގެ ސަބަބުން އެމެރިކާއާ ހުޅަނގުގެ ގިނަ ޢަދަދެއްގެ ސިފައިން މަރުވެ ބޮޑެތި ގެއްލުންތަކެއް ލިބުނު.\nމިއަހަރު އަފްޣާނިސްތާނުގައި އާ އިލެކްޝަނެއް ބޭއްވި.\nމިއަހަރު ޑިސެމްބަރު މަހު އެމެރިކާގެ 30000 ސިފައިން އަފްޣާނިސްތާނަށް ފޮނުވި. އެއާއެކު އަފްޣާނިސްތާނުގައި ތިބޭ އެމެރިކާ ސިފައިންގެ ޢަދަދު އެއްލައްކައަށް އެރި. އަދި 2011 ވަނަ އަހަރު އެމެރިކާ ސިފައިން އަފްޣާނިސްތާނުން ބާލާނެ ކަމުގައި އިޢްލާންކުރި.\n2010: ކާބުލްގައި މުޖާހިދުންގެ ޙަމަލާތައް އިތުރަށް ވަރުގަދަ ކުރެވި، ވަކި އިންތިޒާމެއްގެ ދަށުން ސިލްސިލާ ޙަމަލާތައް ކުރިއަށް ގެންދެވުނު.\nމިއަހަރު އަފްޣާނިސްތާނުގެ މުސްތަޤްބަލާ ބެހޭގޮތުން ލަންޑަންގައި ބައިނަލް އަޤްވާމީ ބައްދަލުވުމެއް ބޭއްވުނު.\nމިއަހަރު ފެބްރުއަރީގައި ކަރްޒާއީއަށް ވަފާތެރިސިފައިންނާ އެމެރިކާ އަދ ނޭޓޯ ސިފައިން ގުޅިގެން ޠާލިބާން މުޖާހިދުންނާ ދެކޮޅަށް ‘އޮޕަރޭޝަން މުޝްތަރަކް’ގެ ނަމުގައި ހަނގުރާމަ ފެށި.\n18 ފެބްރުއަރީ, 2010 | 3:33\nވަރަށް ފުރިހަމަ ތާރީޚީ ލިޔުމެއް މިފަދަ ލިޔުންތަށް ގިނަ ގިނައިން ގެނެސްދީ ހަޤީގަތް ހާމަކުރުން ރަނގަޅުވާނެ.


Sean Paul ah nurakkalei nei: Sarukaaru\nޝޯން ޕޯލް އަށް ރާއްޖޭގައި ނުރައްކަލެއް ނެތް: ސަރުކާރު\nގަލޮޅު ރަސްމީ ދަނޑުގައި އަންނަ ބުދަ ދުވަހުގެ ރޭ ބޭއްވުމަށް ހަމަޖެހިފައިވާ ޝޯން ޕޯލްގެ ކޮންސެޓާ ގުޅިގެން އޭނާ އަށް ދިން މަރުގެ އިންޒާރުގެ ފަހަތުގައި ހަގީގީ ނުރައްކަލެއް ނެތް ކަމަށާއި އެއީ ބިރުވެރިކަން އުފެއްދުމަށް ބަޔަކު ކޮށްފައިވާ "ޖެއްސުމެއް" ކަމަށް ތަހުގީގަށް ސާބިތުވެފައިވާ ކަމަށް ސަރުކާރުން މިއަދު ހާމަކޮށްފި އެވެ.\nސަރުކާރުން އެ އިންޒާރު ސިފަކޮށްފައި ވަނީ "ސިޔާސީ ކުލަ ޖެހިފައިވާ" އިންޒާރެއްގެ ގޮތުގަ އެވެ. އެގޮތުން ބުނެފައި ވަނީ އެއީ ޝޯއަށް ދާނެ ކަމަށް ބެލެވޭ އާންމުންގެ މެދުގައި ބިރުވެރިކަން އުފައްދައި ޝޯން ޕޯލްގެ ސަޕޯޓަރުން މާޔޫސްކޮށްލުމަށް ބަޔަކު މީހުން ރާވައިގެން ހިންގާފައިވާ ކަމެއް ކަމަށެވެ.\nމީގެ އިތުރުން، ސަލާމަތީ ގޮތުން ރައްކާތެރި ސުލްހަޔަށް ލޯބިކުރާ ގައުމެއްގެ ގޮތުގައި ރާއްޖެ އޮތް އޮތުން ހަރާބުކޮށްލުމަށް ހިންގި އަމަލެއް ކަމަށް ވެސް ބުނެފައިވެ އެވެ. އަދި ކުރިއަށް އޮތް ކޮންސެޓާ ދިމާކޮށް ޝޯން ޕޯލް އާއި އާންމުންގެ ރައްކާތެރިކަން ކަށަވަރުކުރުމަށް އަޅަން ޖެހޭ ހުރިހާ ފިޔަވަޅުތަކެއް ރަސްމީ ފަރާތްތަކުން އަޅަމުންދާނެ ކަމުގެ ޔަގީންކަން ވެސް ބަޔާނުގައި ދީފައިވެ އެވެ.\nމި ކޮންސެޓްގެ ސަލާމަތީ ކަންތައް ބަލަހައްޓަމުން އަންނަނީ ފުލުހުންނާއި ސިފައިން ގުޅިގެންނެވެ.\nއިވެންޓް އިންތިޒާމްކުރާ ޗޮޕްއާޓް އިން ބުނެފައި ވަނީ މި ފެންވަރަށް ސަލާމަތީ ފިޔަވަޅު ވަރުގަދަކޮށްފައިވާ އިވެންޓެއް ރާއްޖޭގައި މިހާތަނަށް ނުބާއްވާ ކަމަށެވެ.\nޝޯން ޕޯލް އަށް މަރުގެ އިންޒާރު ދީފައި ވަނީ "ބިލާދުއްޝާމް" ގެ ގޮތުގައި ސީރިއާގައި ހަރަކާތްތެރިވާ ދިވެހި ގްރޫޕެއްގެ ނަމުގަ އެވެ. ނަމަވެސް ފަހުން އެ ގްރޫޕުން ބުނެފައި ވަނީ ޔޫޓިއުބުގައި އާންމުކޮށްފައިވާ އިންޒާރާ އެމީހުންނާ އެއްވެސް ގުޅުމެއް ނެތް ކަމަށެވެ.\nކޮމިޓީން އޮންލައިންކޮށް ހަތަރު މިނިސްޓަރަކާ ބައްދަލުވަނީ


galehiri: ސުވާދީބާއި ސުވާދީބުގައި އުފެއްދި ސަރުކާރު – 3\nސުވާދީބާއި ސުވާދީބުގައި އުފެއްދި ސަރުކާރު – 3\nއިނގިރޭސީންގެ ބޭނުމަކަށްޓަކައި އެ މީހުންގެ ބާރުގައި ސުވާދީބުގައި އެ މީހުން އުފެއްދި ސަރުކާރުގެ އެންމެ އިސް ބޭފުޅަކަށް އައްޑޫ ހިތަދޫ ފިނިފެންމާގޭ އަލްފާޟިލް އަލްމަރުޙޫމް ޢަބުދުﷲ ޢަފީފު ހަމަޖައްސަން އިނގިރޭސީން މަސައްކަތްކުރީ، އެ މަނިކުފާނު އިސް ބޭފުޅަކަށް ބެހެއްޓުމަށް އައްޑުއަތޮޅުގެ ބަޔަކު ބޭނުންވުމަކުން އެކަންޏެއް ނޫނެވެ. އެ ނޫން ގިނަ ސަބަބުތަކެއް ވެސް އޮވެގެންކަމަށް ބެލެވެ އެވެ. އެ މަނިކުފާނަށް ލިބިވަޑައިގެންފައިވާ ތަޢުލީމާއި ތަޖުރިބާއާއި ވިސްނުންފުޅެވެ. އަނެކުންގެ ފަރާތުން ލިބިވަޑައިގެންފައިވާ މަގުބޫލްކަމާއި އިޙުތިރާމާއި ގަދަރެވެ. ދުނިޔޭގެ ދަހިވެތިކަމެއް ނެތުމެވެ. މިކަހަލަ ކިތަންމެ ކަމެކެވެ. އެންމެބޮޑަށް ފާހަގަކުރެވޭ ކަމަކީ، އެ ދުވަސްވަރު ޢިލްމީ، އަދި ސިޔާސީ ފެންވަރުގައި އިނގިރޭސީންނާއި މުޢާމަލާތު ކުރެވޭނެ ބޭފުޅަކަށް ވެސް ވުމެވެ.\nސުވައިދީބުގައި އިނގިރޭސީން އުފެއްދި ސަރުކާރުގެ އިސްވެރިއަކަށް މަރުޙޫމް ޢަފީފު ހުންނަވަން ޖެހިވަޑައިގަތުމުން އެކަމުގައި ހުންނެވީ ވެސް، އަމިއްލަ އެއްވެސް ބޭނުންފުޅެއް ނެތި އެވެ. އެ ވެރިކަމުގެ ތެރެއިން އެއްވެސް ބާވަތެއްގެ ނާޖާއިޒު ފައިދާއެއް އެ މަނިކުފާނު ނަންގަވާފައި ނުވެ އެވެ. މިއީ ގިނަބަޔަކު ގަބޫލުކުރާ ކަމެކެވެ.\nސުވައިދީބުގައި އުފެއްދި ވެރިކަމާ ބެހޭ ބައެއް މަޢުލޫމާތު އަޅުގަނޑާއި ޙިއްޞާކުރައްވަމުން 20 ފެބްރުއަރީ 2008މ. ގައި ހުވަދޫ ތިނަދޫ ދެލްވައްތަ އަލްފާޟިލް މުޙައްމަދު ޙަމީދު ވިދާޅުވީ، މަރުޙޫމް ޢަބުދުﷲ ޢަފީފަކީ އަޚުލާގު ރަނގަޅު މާތް ބޭފުޅެއްކަމަށާއި ޙައްގުނޫން ފައިސާއާއި މުދަލުގެ ބޭނުންފުޅެއް އެ މަނިކުފާނު ނުކުރައްވާ ކަމަށާއި ޢާއިލާއާއި އެކީ އެ މަނިކުފާނު ސީޝެލްސް އަށް ފުރާވަޑައިގަތް ދުވަހު، އޭނާގެ އަތްޕުޅުގައި ޖުމްލަ 60 ޕައުންޑް ވެސް ނޯންނާނެ ކަމަށެވެ. އެ ދުވަހު ހެޔޮއެދޭ ބަޔަކު އެ މަނިކުފާނަށް އެރުވިނަމަ އެރުވި މަދު ފައިސާކޮޅެއް ފިޔަވައި، އެހެން އެއްވެސް ފައިސާއެއް އޭނާގެ އަތްޕުޅުގައި ނުހުންނާނެ ކަމަށެވެ.\nމަރުޙޫމް ޢަބުދުﷲ ޢަފީފާ ބެހޭ ބައެއް މަޢުލޫމާތު އަޅުގަނޑާއި ޙިއްޞާކުރައްވަމުން 11 މާރޗް 2016މ. ގައި އައްޑޫ ހިތަދޫ މީނާޒް އަލްފާޟިލް ޢަބުދުﷲ ނަޞީރު ވިދާޅުވީ، ޢާއިލާއެކީ މަރުޙޫމް ޢަފީފު ސީޝެލްސްއަށް ފުރާވަޑައިގަތުމުގެ ކުރީ ހަތަރު ފަސްދުވަހުން ފެށިގެން ފުރާވަޑައިގަތުމާ ހަމައަށް ވެސް، ޢަފީފުމެންގެ ފަރިއްކޮޅު ތައްޔާރުކޮށް އެ މަނިކުފާނުގެ ގެއަށް ގެންދިޔައީ، ޢަބުދުﷲ ނަޞީރުމެންގެ "މަދަރުސާދޮށުގެ"އިން ކަމަށެވެ. އަދި ޢަފީފު ފުރާވަޑައިގެންނެވިތާ5ވަނައަށް ވީ ދުވަހު ޢަފީފުގެ މަންމަ އަވަހާރަވީއިރު، ޢަފީފުމެންގެ ގޭގައި ކަށުކަމާކެމީގެ ކަންތައްތައް (ތަކެއްޗާއި ފައިސާގެ ގޮތުން) ކުރެވޭނޭ ގޮތެއް ވެސް ނެތް ކަމަށެވެ.\nއެ ދުވަސްވަރު ދުނިޔޭގެ "ގަދަ" އަދި މުއްސަނދި އިނގިރޭސީންގެ ބާރުގައި އެ މީހުން މަޙަލްދީބުގެ ސުވައިދީބުގައި އުފެއްދި ސަރުކާރުގެ ވެރިޔަކަށް އެ މީހުންބެއްޓި ވެރިޔާ ޚިޔާރުކުރެއްވި ދިރިއުޅުއްވުމަކީ މިއެވެ. ފަހެ، ޢިބްރަތް ލިބުން ވަނީ، ވިސްނާ ބަޔަކަށެވެ.\nއައްޑޫ ހިތަދޫ ފިނިފެންމާގޭ އަލްފާޟިލް އަލްމަރުޙޫމް ޢަބުދުﷲ ޢަފީފަކީ، ވަރަށް އޯގާތެރި ދުރު ވިސްނިވަޑައިގަންނަވާ ބޭފުޅެކެވެ. މި ދެންނެވި އެއްޗަކަށް ބާރު ލިބޭ ގިނަ ކަންކަމެއް އެ މަނިކުފާނުގެ ފަރާތްޕުޅުން ފެނިފައިވެ އެވެ.\nއިނގިރޭސީންގެ ފަރާތުން އެ މަނިކުފާނަށް ލިބިވަޑައިގެންފައިވާ ޙިމާޔަތުގެ ދަށުން 29 އޮކްޓޫބަރ 1963މ. ގައި ޢާއިލާއާއި އެކީ ޢަބުދުﷲ ޢަފީފު ސީޝެލްސްއަށް ފުރާވަޑައިގަތީ، ސުވައިދީބުގައި އިނގިރޭސީން އުފެއްދި ވެރިކަމުގެ ސަބަބުން ދިވެހި ދައުލަތުގެ ކުށްވެރިންނަށްވެ، އޭގެ އަދަބު އެ މީހުންނަށް ލިބޭނެކަމަށް ބެލެވޭ ދެކުނު3އަތޮޅުގެ މީހުންނަށް ދިވެހި ދައުލަތުގެ މާފު ލިބޭނޭގޮތެއް ހެއްދެވުމަށް އިނގިރޭސީން މެދުވެރިކޮށް ވަރަށްބޮޑަށް މަސައްކަތް ކުރައްވާފަ އެވެ. ނަމަވެސް މީގެ ތެރެއިން ދިވެހި ދައުލަތުގެ މާފުލިބުނީ، ހަމަ އެކަނި އައްޑުއަތޮޅުގެ މީހުންނަށެވެ. ފޯއްމުލައް ހުވަދޫ ނުހިމެނި، ހަމަ އެކަނި އައްޑުއަތޮޅުގެ މީހުންނަށް 8 ސެޕްޓެމްބަރ 1963މ. ގައި ދިވެހި ސަރުކާރުގެ މާފު ލިބިގެން ދިޔައީ، އޭގައި ސަބަބުތަކެއް ވެސް ހުރެގެންނެވެ.\nފުރަތަމަ ކަމަކީ، ދިވެހިރާއްޖޭގެ ސަރަޙައްދުގައި ދިވެހި ސަރުކާރު ފިޔަވައި ވަކި ސަރުކާރެއް (އިނގިރޭސީން އުފެއްދުމުން ކަމަށް ވިޔަސް) އުފެއްދީ، އައްޑުއަތޮޅުގެ ސަރަޙައްދުގަ އެވެ. ފޯއްމުލައް ހުވަދޫ، ހިމެނޭ ގޮތަކުން ނޫނެވެ. މީގެ ދަލީލު ލިބޭ އެއް ކަމަކީ، އައްޑުއަތޮޅުން3ޖުލައި 1961މ. ގައި ދިވެހިދައުލަތަށް ހުށަހެޅި "ދިވެހިރާއްޖޭގެ މާލޭގައިވާ ސަރުކާރާއި އައްޑުއަތޮޅުގެ ރަޢިއްޔަތުގެ މަޖްލިސާއި ދެމެދު ގުޅުން އާކުރުމުގެ މައްޗަށް މަޖްލިސުން ހުށަހެޅި އިގްތިރާޙް"އެވެ. މި އިގްތިރާޙުގެ އެކި އެކި ނަމްބަރުތަކުގައި ވަނީ ވެސް، އައްޑުއަތޮޅުގެ އެކި ވާހަކަ އެވެ. ފޯއްމުލައް ހުވަދޫ، ހިމެނޭ ގޮތަކުން ނޫނެވެ. 1 ޖެނުއަރީ 1959މ. ގައި އައްޑުއަތޮޅުގެ ރައްޔިތުންނާއި މާލޭ ސަރުކާރާ ދެމެދުގައިވާ ގުޅުންތައް ކަނޑާލުމަށް މެދުވެރިވި ސަބަބެވެ. އައްޑުއަތޮޅުގެ ރައްޔިތުންނަށް ފުރިހަމަ ޙައްގު ލިބިފައިވާ މިނިވަން ވެރިކަމެއް އަތޮޅުގައި އޮތުމުގެ ވާހަކަ އެވެ. މިނޫން ވެސް އައްޑުއަތޮޅާއި ގުޅުންހުރި ވާހަކަ އެވެ. ފޯއްމުލައް ހުވަދޫ، ހިމެނޭ ގޮތަކުން ނޫނެވެ. - "މަލަސް 26" ވަނަ ޢަދަދު -\nދެވަނަ ކަމަކީ، 14 ފެބްރުއަރީ 1960މ. ގައި އިނގިރޭސި ދައުލަތާއި ދިވެހި ދައުލަތާއި ދެމެދު ސޮއިކުރެވުނު މަޝްހޫރު "އޯލްޕޯޓް އެގްރީމެންޓް" އާއި، އަދި އެއާއި ގުޅިގެން ދެ ސަރުކާރުގެ މެދުގައި ބަދަލުކުރެވިފައިވާ ސިޓީ އެވެ.\nމީގެ ސަބަބުން އެ ތާރީޚުގެ ފަހުން ދިވެހިރާއްޖޭގެ ސަރަޙައްދުގެ ތެރޭގައި ކީރިތި މަހާރަދުން، މާލޭގައި ގާނޫނީގޮތުން އުފައްދަވާ ސަރުކާރު ފިޔަވައި އެ ނޫން ސަރުކާރެއް (އެ ސަރުކާރެއްގައި ބައިވެރިވާ މީހުން ވެސް ހިމެނޭ ގޮތުން) އިނގިރޭސި ދައުލަތުން ގަބޫލެއް ނުކުރާނެ އެވެ. އިނގިރޭސި ދައުލަތުގެ ފަރާތުން ވަނީ، މިކަން ދިވެހި ދައުލަތަށް ޔަގީންކޮށްދީފަ އެވެ. ދިވެހިރާއްޖޭގެ ސަރަޙައްދުގައި ދިވެހި ސަރުކާރު ފިޔަވައި ވަކި ސަރުކާރެއް (އިނގިރޭސީން އުފެއްދުމުން ކަމަށް ވިޔަސް) އުފައްދާފައި ވަނީ، 1 ޖެނުއަރީ 1959މ. ގަ އެވެ. 14 ފެބްރުއަރީ 1960މ. ގެ ފަހުން ނޫނެވެ. ނުވަތަ "އޯލްޕޯޓް އެގްރީމަންޓް"ގެ ފަހުން ނޫނެވެ.\n(ހ) ދިވެހި ދައުލަތުގެ ކުށްވެރިންނަށް ވުން އެކަށޭނަ އައްޑޫގެ އެންމެންނަށް އިނގިރޭސިން މެދުވެރިވެ، 8 ސެޕްޓެމްބަރ 1963މ. ގައި ދިވެހި ސަރުކާރުގެ މާފުލިބިގެން ދިޔައިރު، ދިވެހި ދައުލަތުގެ ބާރުގެ ދަށުން2ވަނަ ފަހަރަށް ހުވަދުއަތޮޅު ވަކިކޮށްލުމާ ގުޅިގެން ކުށްވެރީންގެ ގޮތުގައި ތިބި ހުވަދޫބަޔަކު ދިވެހި ސަރުކާރުގެ ބެއްލެވުމުގެ ދަށުގައި ތިއްބެވެ. ނަމަވެސް އައްޑޫގެ ބަޔަކަށް ލިބުނު މާފެއް އެ މީހުންނަށް ނުލިބެ އެވެ. ނުލިބުނީ، ދިވެހިދައުލަތުގެ ބާރުގެ ދަށުން2ވަނަ ފަހަރަށް ހުވަދުއަތޮޅު ވަކިކޮށްލީ، "އޯލްޕޯޓް އެގްރީމަންޓް"ގެ ފަހުން 15 ޖޫން 1961މ.ގައި ކަމަށް ވާތީ އެވެ. މިހެންވީމާ، ހުވަދޫގެ ބަޔަކަށް ދިވެހި ދައުލަތުގެ މާފު ހޯދައިދިނުމަށް މަރުޙޫމް ޢަފީފު ބޭނުންފުޅުވި ނަމަވެސް، އެ ކަމާ އިނގިރޭސީންނަށް އުޅުމުގެ ފުރުޞަތު ކުޑަކަމަށް، ކަންހިނގި މަގު އެނގިވަޑައިގަންނަވާ ބައެއް ބޭފުޅުން ވިދާޅުވެ އެވެ.\n(ދިވެހި ސަރުކާރާ ވަކިން 1 ޖެނުއަރީ 1959މ. ގައި އައްޑޫގައި އިނގިރޭސީން އުފެއްދި ސަރުކާރުގައި، 16 ފެބްރުއަރީ 1959މ. ގައި ފުރަތަމަ ފަހަރަށް ހުވަދޫ ބައިވެރިވެފައި ވަނިކޮށް، ދިވެހި ސަރުކާރުން މަސައްކަތް ކުރައްވައިގެން 17 ޖުލައި 1959މ. ގައި ހުވަދޫ ދިވެހި ސަރުކާރުގެ ބާރުގެ ދަށަށް ގެންނެވި އެވެ. އޭގެ ފަހުން ދެވަނަ ފަހަރަށް ހުވަދޫ، ދިވެހި ސަރުކާރުގެ ބާރުގެ ދަށުން ވަކިކޮށްލީ 15 ޖޫން 1961މ. ގަ އެވެ.)\nފުވައްމުލަކާއި ހުވަދުއަތޮޅުގައި (ދިވެހި ދައުލަތަށް ކުށްވެރިވެފާ) ތިބި މީހުންނަށް ވެސް، އިނގިރޭސީން މެދުވެރިވެ، ދިވެހި ދައުލަތުގެ މާފު ދެއްވުމަށް މަރުޙޫމް ޢަބުދުﷲ ޢަފީފު ބޭނުންފުޅުވެ ވަޑައިގަތެވެ. ނަމަވެސް އެކަން ކުރުމުގައި އިނގިރޭސީންނަށް ވެސް އެ އެއްޗެއް ގިރާކޮށްފައި ކުރިޔަށް ނުދެވޭނޭ ވަރަށްބޮޑު ހުރަހެއް އެ މީހުންގެ ކުރިމަތީ އޮތެވެ. އެއީ ކުރިން ވެސް ދެންނެވި އިނގިރޭސި ދައުލަތާއި ދިވެހި ދައުލަތާއި ދެމެދު ކުރެވިފައިވާ މަޝްހޫރު "އޯލްޕޯޓް އެގްރީމެންޓް" އެވެ.\n14 ފެބްރުއަރީ 1960މ. ދުވަހު މާލޭގައި ކުރެވުނު މި އެގްރީމެންޓްގައި އިނގިރޭސި ދައުލަތުގެ ފަރާތުން ސޮއިކުރެއްވީ، ކޮމަންވެލްތުގެ ރިލޭޝަންސް އޮފީހުގެ ދައުލަތުގެ ވަޒީރު މިސްޓަރ ސީ.ޖީ.އެމް އޯލްޕޯޓެވެ. ދިވެހި ދައުލަތުގެ ފަރާތުން ސޮއިކުރެއްވީ ބޮޑުވަޒީރު އިބްރާހީމް ނާޞިރެވެ. 14 ފެބްރުއަރީ 1960މ. ގައި ސޮއިކުރި އޯލްޕޯޓް އެގްރީމްންޓާއި ގުޅިގެން ހަމަ އެ ދުވަހު މިސްޓަރ ސީ.ޖީ.އެމް އޯލްޕޯޓް ދިވެހިރާއްޖޭގެ ބޮޑުވަޒީރަށް ފޮނުއްވި ސިޓީގެ ފުރަތަމަ ޕެގްރާފްގައިވެ އެވެ.\n"ޢިއްޒަތްތެރި މަނިކުފާނެވެ. އަދު އަޅުގަނޑުމެން މި ސޮއިކުޅަ އެގްރީމަންޓްގެ ފުރަތަމަ މާއްދާއާއި ގުޅޭގޮތުން މި ދަންނަވަނީ، ދިވެހިރާއްޖޭގެ ސަރަޙައްދުގެ ތެރޭގައި ކީރިތި މަހާރަދުން، މާލޭގައި ގާނޫނީގޮތުން އުފައްދަވާ ސަރުކާރު ފިޔަވައި އެހެން އެއްވެސް ސަރުކާރެއް، އިނގިރޭސި ދައުލަތް ގަބޫލުކުރުން އެއީ ނެތް ކަމެކެވެ. އިނގިރޭސި ދައުލަތުގެ ފަރާތުން މިކަން މަނިކުފާނަށް ޔަގީންފުޅުކޮށް އެރުވުން އެއީ އަޅުގަނޑުގެ އުފަލެކެވެ." - "މަލަސް 26" ވަނަ ޢަދަދު -\n(ށ)2ވަނަ ފަހަރަށް ހުވަދުއަތޮޅު ދިވެހިދައުލަތުގެ ބާރުގެ ދަށުން ވަކިކޮށްލުމަށްޓަކައި، ހުވަދުއަތޮޅަށް ނިސްބަތްވާ ބަޔަކު އައްޑުއަތޮޅު ހިތަދޫގައި މަޝްވަރާކުރި ރޭ، މަޝްވަރާގެ ފަހުގެ ވަގުތެއްގައި އޭގެ އެންމެ އިސް ފަރާތްތަކާ މަރުޙޫމް ޢަބުދުﷲ ޢަފީފާ ދެމެދު، ހިތަދޫ ފިނިފެންމާގޭގައި ބައްދަލުވެ ވާހަކަތަކެއް ދެކެވިފައިވެ އެވެ. މި ބައްދަލުވުމަކީ، މަރުޙޫމް ޢަބުދުﷲ ޢަފީފު އެދިވަޑައިގެން ބޭއްވި ބައްދަލުވުމެއް ކަމަށް މަޢުލޫމާތު ލިބިފައިވެ އެވެ.\nމި ބައްދަލުވުމުގެ ތެރޭ ނުހަނު ބޭނުންތެރި ވާހަކަފުޅެއް އެ މަނިކުފާނު ވިދާޅުވި އެވެ. މިއީ އޭރު އެ ތާނގައި ތިބި މީހުންނާއި ނެތް މީހުންނަށް ވެސް އޭގެ މަންފާކުރުވަނިވި، އަދި އޭގެ މައްޗަށް ވިސްނުމާއި ފިކުރުހިންގުން އައުލާކަން ބޮޑު ވާހަކަފުޅެކެވެ. ޢިލްމީ ސިކުނޑިއެއްގެ ތަޖުރިބާގެ ފިލާވަޅެކެވެ. މަރުޙޫމް ޢަބުދުﷲ ޢަފީފުގެ އެ ވާހަކަފުޅުގެ މަފްހޫމަކީ، އިނގިރޭސީންގެ ބާރުގައި އުފައްދާފައިވާ ސުވައިދީބު ދައުލަތަކީ، އެ ދައުލަތް އެ ގޮތުގައި ދަމަހައްޓައި ބޭއްވުމަށް އިނގިރޭސީން ބޭނުންނުވާ ދުވަހަކުން ފަސްތަނުން ބަނދެ މޫނުއަޅާނެ ދައުލަތެއްކަން، އެބައިމީހުންނަށް ވިސްނުވައި ދެއްވޭތޯ ބެއްލެވުމެވެ. ކަންހިނގި މަގު ދެނެވަޑައިގަންނަވާ ބައެއް ބޭފުޅުން ވިދާޅުވާގޮތުގައި މަރުޙޫމް ޢަފީފު އެ ރޭ މަސައްކަތްޕުޅު ކުރައްވާފައި އެވަނީ،2ވަނަ ފަހަރަށް ހުވަދުއަތޮޅު ދިވެހިދައުލަތުގެ ބާރުގެ ދަށުން ވަކިކުރުމުގެ މަސައްކަތް އެ ކުރަނީ "އޯލްޕޯޓް އެގްރީމަންޓް"ގެ ފަހުން ކަމަށް ވާތީ، އެކަމަށް ވެސް ރިޢާޔަތްކުރައްވާފަ އެވެ. ސުވައިދީބު ދައުލަތް ނިމިގެންދާނެ ކަމާއި، ހުވަދޫގައި މިފަހަރު އެކަން ކުރިޔަސް، އަނެއްކާ ވެސް ދިވެހި ސަރުކާރުގެ ބާރުގެ ދަށަށް ހުވަދޫ ގެންނާނެ ކަން، އެ މަނިކުފާނަށް ގަބޫލުފުޅުކުރެއްވޭތީ އެވެ. އަދި ކަން ހިނގުން އެކަށޭނަ ގޮތްތަކަށް ވެސް ވިސްނުންފުޅު ބަހައްޓަވާތީ އެވެ.\nކޮންމެއަކަސް، މަރުޙޫމް ޢަބުދުﷲ ޢަފީފުގެ އެ ރޭގެ މަސައްކަތްޕުޅާ މެދު، ސުވައިދީބުގައި އިނގިރޭސީން އުފެއްދި ވެރިކަމުގެ މަޢުލޫމާތު ދިރާސާކުރައްވާ ބޭފުޅުން ދެކިވަޑައިގަންނަވަނީ، ދިވެހިދައުލަތުގެ ބާރުގެ ދަށުން2ވަނަ ފަހަރަށް ހުވަދުއަތޮޅު ވަކިކޮށްލުމުގައި މަރުޙޫމް ޢަފީފުގެ އެއްވެސް ދައުރެއްނެތް ކަމަށެވެ. އަދި އެއީ އެ ކަން ކުރުމުގައި ދެވަނަ ވިސްނުމަކަށް ދާންޖެހޭ ކަމެއް ކަމަށެވެ.\nއެއީ، ހުވަދުއަތޮޅު2ވަނަ ފަހަރަށް ދިވެހި ދައުލަތާ ވަކިކޮށްލާ އިރު، "އޯލްޕޯޓް އެގްރީމަންޓް" އޮތުމާއި، އަދި މަރުހޫމް ޢަފީފުގެ ވެސް، އަދި އިނގިރޭސީންގެ ވެސް ސީދާ ދައުރެއް އޭގައި ނެތުމެވެ. އޭގައި އިނގިރޭސީންގެ ދައުރެއް އޮތް ނަމަ، އެންމެ ކުޑަމިނުން އަމިއްލަ ނަފުސު ދިފާޢު ކުރެވިދާނެ ފަދަ އާލާތްތަކެއް ވިޔަސް، ހުވަދޫ މީހުންނަށް އެ މީހުން ދިނީސް ކަމަށެވެ. އެ ކަމެއްގެ ތެރޭ އިނގިރޭސީންގެ ފުރިހަމަ ދައުރެއް އޮތީ އައްޑުއަތޮޅުގައި ކަމަށް ވީމާ، އެ އަތޮޅު ހަމަޖެއްސުމަށްޓަކައި (ބާރުގެ ގޮތުން) އެ ތަނާ ކައިރިވާކަށް ދިވެހި ދައުލަތުން ނުއުޅޭ ކަމަށެވެ. އެހެންވީމާ، އައްޑުއަތޮޅުގައި އުފެއްދިކަމެއް އުފައްދައި، އަދި އެ އުފެއްދިކަމެއް ނިންމީ ވެސް އިނގިރޭސީންނެވެ. އެހެން ބަޔެއްނޫނެވެ.\n2 ވަނަ ފަހަރަށް ހުވަދުއަތޮޅު ދިވެހިދައުލަތުގެ ބާރުގެ ދަށުން ވަކިކޮށްލުމަށްޓަކައި ހުވަދުއަތޮޅަށް ނިސްބަތްވާ ބަޔަކު އައްޑުއަތޮޅު ހިތަދޫގައި ކުރި މަޝްވަރާއަށްފަހު، އެ ބަޔަކު އަނެއް ރޭގެ (15 ޖޫން 1961މ.) ދަންވަރުގެ ވަގުތެއްގައި އެ އަތޮޅު ތިނަދޫއަށް ގޮސް ކުރިކަމެއް ކޮށް، ދިވެހިދައުލަތުގެ ބާރުގެ ދަށުން ހުވަދުއަތޮޅު ވަކިކޮށްލުމަށްފަހު ވެސް، މަރުޙޫމް ޢަބުދުﷲ ޢަފީފުގެ ފަރާތްޕުޅުން ފެނިގެން ގޮސްފައި ވަނީ، އޯގާތެރިކަމާއި ދުރު ވިސްނިވަޑައިގަތުމެވެ.\nއެ ފަހަރު ދިވެހިދައުލަތުގެ ބާރުގެ ދަށުން ހުވަދުއަތޮޅު ވަކިކޮށްލައި ކުށްވެރީންގެ ގޮތުގައި އައްޑުއަތޮޅު ހިތަދޫއަށް ގެންދިޔަ ބައެއްމީހުން ބަންދުގެ ފަހުން ރަށުތެރެއަށް ދޫކޮށްލުމުން، އޭގެ ތެރެއިން ބައެއް މީހުންނާއި މަރުޙޫމް ޢަބުދުﷲ ޢަފީފާއި ބައްދަލުވެފައިވެ އެވެ. މީގެތެރޭ ކުރިއްސުރެ އޭނާ ދެނެވަޑައިގަންނަވާ ބައެއް މީހުންނަށް ނަޞޭޙަތްތެރިވެ، ކަން ހިނގާ މަގާއި ދެން ހިނގުން އެކަށޭނަ މަގު ވެސް އޮޅުންފިލުއްވައި ދެއްވާފައިވެ އެވެ. މީގެ ތެރެއިން އެކަކީ، ތިނަދޫ ހަލަވެލި އަލްމަރުޙޫމް މުޙައްމަދު ޙިލްމީ އެވެ. އޭނާގެ ގާތުގައި ބައެއް ވާހަކަފުޅު މަރުޙޫމް ޢަފީފު ދެއްކެވިކަމަށް 28 ޖެނުއަރީ 2008މ. ގައި އޭނާ އަޅުގަނޑަށް މަޢުލޫމާތު ދެއްވި އެވެ. މީގެ ތެރެއިން އެއް ވާހަކަފުޅަކީ، ސުވައިދީބު (ދެކުނުގެ3އަތޮޅު)ގައި މިހާރު އުފައްދާފައިވާ ވެރިކަމަކީ، އެ ގޮތަށް ދެމި އޮންނާނެ އެއްޗެއްނޫން ކަމާއި، ލަސްތަކެއްނުވެ، ދިވެހިދައުލަތުގެ ބާރުގެ ދަށަށް ތިނަދޫ ވެސް ދާނެ ވާހަކަ އެވެ.\n2 ވަނަ ފަހަރަށް ހުވަދުއަތޮޅު ދިވެހިދައުލަތުގެ ބާރުގެ ދަށުން ވަކިކޮށްލައިފައި ވަނިކޮށް، އޭރު ހުވަދުއަތޮޅުގެ އިސްވެރިންގެ ތެރޭ ހިމެނިވަޑައިގަންނަވާ ތިނަދޫ ދެލްވައްތަ މުޙައްމަދު ޙަމީދު، ޖެނުއަރީ 1962މ. ގައި އައްޑުއަތޮޅަށް ކުރެއްވި ދަތުރެއްގައި ހިތަދޫގައި އުޅުއްވަނިކޮށް މަރުޙޫމް ޢަބުދުﷲ ޢަފީފު، މުޙައްމަދު ޙަމީދު ބަލާފޮނުއްވައިގެން ފިނިފެންމާގެއަށް ގެންނަވައި އޭނާގެ ގާތުގައި މަރުޙޫމް ޢަފީފު ވިދާޅުވި ނުހަނު ބޭނުންތެރި ވާހަކަފުޅެއްގެ މަޢުލޫމާތު، 20 ފެބްރުއަރީ 2008މ. ގައި މުޙައްމަދު ޙަމީދު އަޅުގަނޑާއި ޙިއްޞާ ކުރެއްވި އެވެ.\nމަރުޙޫމް ޢަފީފު ވިދާޅުވީ، "އެ ދުވަސްވަރުގެ ބޮޑުވަޒީރު އިބްރާހީމް ނާޞިރު، ހުވަދުއަތޮޅުގެ ކަންކަން ހަމަޖެއްސެވުމަށް އެ އަތޮޅަށް ވަޑައިގަތުމަށްޓަކައި މިހާރު މާލެއިން ފުރާވަޑައިގެންފި އެވެ. ވީމާ އަވަހަށް އަތޮޅަށް ގޮސް ބޮޑު ވަޒީރު ވަޑައިގަތުމާއެކު، ދިވެހި ދައުލަތަށް ކިޔަމަންތެރިކަން އަދާކުރާށެވެ. ބާރުގެ ކުރިމަތީ ގަދަ ނުދައްކާށެވެ. ދެރަގޮތެއް މެދުވެރިވިޔަ ނުދޭށެވެ."\nއަޅުގަނޑާއި މި ވާހަކަ ޙިއްޞާކުރައްވަމުން މުޙައްމަދު ޙަމީދު ވިދާޅުވީ، މަރުޙޫމް ޢަފީފުގެ އެ ވިދާޅުވުމާއި ގުޅިގެން ހުވަދުއަތޮޅަށް ދަތުރުކޮށް ތިނަދޫއަށް ވަޑައިގަތް އިރު، އޭރުގެ އިސްވެރިންގެ ތެރޭ ހިމެނޭ ތިނަދޫ "މޫންލައިޓް" ޙަސަން ޙިލްމީދީދީ ތިނަދޫގައި ވަޑައިގެން ނޫޅުއްވަ އެވެ. އޭނާ ހުންނެވީ އަތޮޅުތެރޭގަ އެވެ. މިހެންވީމާ، ޙަމީދު ގިނިކަންޏާ ހުންނަވައިގެން މަރުޙޫމް ޢަފީފު ވިދާޅުވި ވާހަކަފުޅު ރައްޔިތުންނަށް އަންގަވައިފި ނަމަ، ދެން ވުން އެކަށީގެންވާ ކަމަކަށް ވެސް ބައްލަވައި، ޙަސަން ޙިލްމީދީދީ އާއި ދެ ބޭފުޅުން ތިއްބަވައިގެން މަރުޙޫމް ޢަފީފުގެ ވާހަކަފުޅު ރައްޔިތުންނަށް އެންގެވުމަށް، ޙަސަން ޙިލްމީދީދީ ހޯއްދަވަން އަތޮޅުތެރެއަށް ފުރާވަޑައިގަތީ އެވެ. އެ ދަތުރު ޙަމީދު ދާންދޫގައި ވަނިކޮށް، ބޮޑުވަޒީރު އިބްރާހީމް ނާޞިރު ތިނަދޫއަށް ވަޑައިގެން ހިނގަމުންދާ ކަންކަމުގެ ޚަބަރު ލިބިވަޑައިގަތުމުން، ދެން އެ ވަގުތު ކުރެއްވޭނެ ކަމެއް ނެތުމުން، ދާންދޫއިން އައްޑުއަތޮޅަށް ފުރުއްވީ ކަމަށެވެ.\nއެ ދަތުރު މުޙައްމަދު ޙަމީދު ހިތަދޫއަށް ވަޑައިގަތުމުން، ޙަމީދު ގަމަށް ވަޑައިގަތުމަށް ހިތަދޫ މޫންލައިޓްވިލާ މަރުޙޫމް މުޙައްމަދު ސަޢީދު ވިދާޅުވީމާ، ގަމަށް ވަޑައިގެން ފާލަމުން މަރުޙޫމް ޢަބުދުﷲ ޢަފީފާއި ބައްދަލުވި ކަމާއި، އަދި ކަން ހިނގިގޮތް އޭނާއަށް ދެންނެވިކަމަށް ވެސް މުޙައްމަދު ޙަމީދު މަޢުލޫމާތު ދެއްވި އެވެ.\nމުޙައްމަދު ޙަމީދު ވިދާޅުވި ގޮތުގައި އެ ފަހަރު އޭނާ އައްޑުއަތޮޅަށް ވަޑައިގަތްކަމާއި، އަދި ގަމުގެ ފާލަމުން މަރުޙޫމް ޢަފީފާ ބައްދަލުކުރި ޚަބަރު ވެސް ހަމަ އެ ވަގުތު، ހުވަދުއަތޮޅު ތިނަދޫގެ ބޭރުގައި އޮތް "ސިލްވަރ ކްރެސްޓް"އަށް (ބޮޑުވަޒީރަށް) އިނގިރޭސީން ފޯރުކޮށްދިނެވެ. މިކަން ޙަމީދަށް އެނގިވަޑައިގަތީ، އޭގެ ދުވަސްކޮޅެއްގެ ފަހުން މާލެއިން މ.ލަކްސްލިންގ އަންނަބީލު އަލްމަރުޙޫމް މުޙައްމަދު ޢިމާދުއްދީންގެ ފައިންޕުޅު ފެނުމުން، އޭނާ އެ ވާހަކަފުޅު ވިދާޅުވީމަ އެވެ.\nމަރުޙޫމް މުޙައްމަދު ޢިމާދުއްދީނަކީ، ދިވެހިދައުލަތުގެ ބާރުގެ ދަށުން ވަކިކޮށްފައިވާ ހުވަދުއަތޮޅުގެ ކަންކަން ހަމަޖެއްސެވުމަށްޓަކައި އެ ދުވަސްވަރުގެ ބޮޑުވަޒީރު އިބްރާހީމް ނާޞިރު، "ސިލްވަރ ކްރެސްޓް" ގައި ހުވަދުއަތޮޅަށް ކުރެއްވި ދަތުރުފުޅުގައި ބައިވެރިވެވަޑައިގަތް ބޭފުޅެކެވެ.\nމަރުޙޫމް ޢަބުދުﷲ ޢަފީފަކީ، އަލްއަމީރު މުޙައްމަދު އަމީން ދިވެހިދައުލަތް ހިންގެވި ދުވަސްވަރު، ޙައްގުނޫން ބޮޑު އަދަބެއް ލިބިވަޑައިގަތް ބޭފުޅަކަށް ވިޔަސް، މުޙައްމަދު އަމީނާ ވެސް ޢާއިލީގުޅުން އޮތް ބޭފުޅެކެވެ. އަދި އިނގިރޭސީން އުފެއްދި ސުވައިދީބުގެ އިސްވެރިއަކަށް އޭނާ ހުންނެވުމުގެ ކުރިއާއި ފަހުން ވެސް، އޭގެ އަނެއްކޮޅުގައި ތިއްބެވި ރަސްގެފާނު މުޙައްމަދު ފަރީދާއި، ބޮޑުވަޒީރު އިބްރާހީމް ނާޞިރާއި ވެސް ޒާތީކަމެއް ގެންގުޅުއްވި ބޭފުޅެއްނޫނެވެ. އަދި އެއީ މަރުޙޫމް ޢަބުދުﷲ ޢަފީފާއި ޢާއިލީގުޅުން ވެސް އޮތް ބޭފުޅުންނެވެ. މި ހުރިހާ ބޭފުޅުންގެ ތެރެއިން ވެސް، މަރުޙޫމް ޢަފީފާއި ގާތްކަން ބޮޑު ޢާއިލީގުޅުމެއް އޮތީ، ބޮޑުވަޒީރު އިބްރާހީމް ނާޞިރާ އެވެ. އެއީ މީދޫ ކަޅިހާރު ދަރިކޮޅުންނެވެ.\nމީދޫ ކަޅިހާރު ދަރިކޮޅުން:\nމަރުޙޫމް އިބްރާހީމް ނާޞިރަކީ، މީދޫ ކަޅިހާރު ޙަސަން މަނިކާގެ ކަޅިހާރު ޢާއިޝާ މަނިކުފާނުގެ، ޙުސައިންދީދީގެ، މަރިޔަމްދީދީގެ، މޫސާދީދީގެ، ޢާއިޝަތުދީދީގެ ދަރިކަލެކެވެ.\nމަރުޙޫމް ޢަބުދުﷲ ޢަފީފަކީ، މީދޫ ކަޅިހާރު ޙަސަން މަނިކާގެ ކަޅިހާރު ދޮން ޢަލިތަކުރުފާނުގެ ހިތަދޫ އެޅެދީދީ (މުޙައްމަދުދީދީ) ގެ ޢަލިދީދީގެ ދަރިކަލެކެވެ.\nމަރުޙޫމް އިބްރާހީމް ނާޞިރަކީ، ދިޔަމިގިލީ މުޙައްމަދު ޢިމާދުއްދީންގެ އިބްރާހީމް(އިސްކަންދަރު)ގެ މުޙައްމަދު ޣިޔާޘުއްދީނުގެ އިބްރާހީމް ފާމުލަދޭރި ކިލެގެފާނުގެ ޙަސަންދީދީގެ ޙުސައިންދީދީގެ މަރިޔަމްދީދީގެ މޫސާދީދީގެ ޢާއިޝަތުދީދީގެ ދަރިކަލެކެވެ.\nމަރުޙޫމް ޢަބުދުﷲ ޢަފީފަކީ، ދިޔަމިގިލީ މުޙައްމަދު ޢިމާދުއްދީންގެ އިބްރާހީމް(އިސްކަންދަރު)ގެ މުޙައްމަދު ޣިޔާޘުއްދީނުގެ އިބްރާހީމް ފާމުލަދޭރި ކިލެގެފާނުގެ މޫސާދީދީގެ އާމިނާދީދީގެ ދޮންދީދީގެ ޢާއިޝާދީދީގެ ފާޠިމާދީދީގެ ދަރިކަލެކެވެ.\nމަރުޙޫމް މުޙައްމަދު ފަރީދަކީ، ދިޔަމިގިލީ މުޙައްމަދު ޢިމާދުއްދީންގެ އިބްރާހީމް(އިސްކަންދަރު)ގެ ޢާއިޝާ ކަނބާފާނުގެ މަރިޔަމްދީދީގެ ޙުސައިންދީދީގެ ޢާއިޝާދީދީގެ ޚަދީޖާދީދީގެ ޢާއިޝާދީދީ(ދޮންގޮމާ)ގެ ދަރިކަލެކެވެ.\nމަރުޙޫމް މުޙައްމަދު އަމީނަކީ، ދިޔަމިގިލީ މުޙައްމަދު ޢިމާދުއްދީންގެ އިބްރާހީމް(އިސްކަންދަރު)ގެ ޢާއިޝާ ކަނބާފާނުގެ މަރިޔަމްދީދީގެ ޙުސައިންދީދީގެ ޢާއިޝާދީދީގެ މަރިޔަމްދީދީގެ އަޙުމަދުދީދީގެ ދަރިކަލެކެވެ.\nސުވައިދީބު (ދެކުނުގެ3އަތޮޅު)ގައި3ޖެނުއަރީ 1959މ. ގައި ވަކި ވެރިކަމެއް އުފެއްދީ، އިނގިރޭސިންނެވެ. އެހެން ބަޔެއްނޫނެވެ. އަދި އެ ވެރިކަން ނައްތައިލީ ވެސް، ހަމަ އެ މީހުންނެވެ. ސީދާވާނީ މި ގޮތެވެ. ޙަގީގަތަކީ ވެސް މި އެވެ.\n12 މާރޗް 2016މ.\nމައިގަނޑު މަޢުލޫމާތުގެ ޙިއްޞާ:\nއަލްފާޟިލް މުޙައްމަދު ޙަމީދު ދެލްވައްތަ/ ތިނަދޫ، އަލްފާޟިލް އަލްމަރުޙޫމް މުޙައްމަދު ޙިލްމީ ހަލަވެލި/ ތިނަދޫ ދެއްވާފައިވާ މަޢުލޫމާތު، އަލްފާޟިލް ޢަބުދުﷲ ނަޞީރު މީނާޒް/ ހިތަދޫ، އަލްފާޟިލް އަޙުމަދު ނާޞިޙު ޢަންބަރީވިލާ/ މީދޫ، އުސްތާޛުލް މަރުޙޫމް މުޙައްމަދު އިބްރާހީމް ލުޠުފީ ލިޔުއްވި "މުޚްތަޞަރު ތާރީޚު ދީބާ މަޙަލް" ފޮތް، ދިވެހިބަހާއި ތާރީޚަށް ޚިދްމަތުކުރާ ގައުމީ މަރުކަޒުން ނެރުއްވި "މަލަސް 26" ފޮތް، "މީދޫ. ކޮމް" ވެބްސައިޓް، އަލްފާޟިލް ޢަބުދުﷲ ޞާދިގު ނިޔާޒް/ ހިތަދޫ ލިޔުއްވި "ހަނދާނާއި ތާރީޚަށްޓަކައި އަލްފާޟިލް އަލްމަރުޙޫމް ޢަބުދުﷲ ޢަފީފުދީދީގެ ޙަޔާތްޕުޅުގެ ތެރެއިން" ފޮތް، އަލްފާޟިލް ޢަލީ ފަހުމީ އަޙުމަދު ލިޔުއްވި "ދިވެހީންނާ އިނގިރޭސީންގެ ކޯޅުން-ސުވާދީބު" ފޮތް\nއަމީންދީދީއަށް އެނގިވަޑައިނުގަތް ޙާޖީ މުޙައްމަދު ކަލޭގެފާނު\nކޮނޑޭ ކުޑަ މިސްކިތުގެ ވަޤުފު ފަތްކޮޅު


February 04, 2022 19:47:49\nއިބްރާހީމްގެފާނު، އެކަލޭގެފާނަށް ޞާލިޙު ހެޔޮ ދަރިފަސްކޮޅެއް ދެއްވުން އެދި މާތް ﷲ އަށް ގިނަގިނައިން ދުޢާކުރެއްވިއެވެ. މާތް ﷲ ކީރިތި ޤުރުއާނުގައި އިބްރާހީމްގެފާނުގެ މި ދުޢާފުޅު ޒިކުރު ކުރައްވައިފައި ވެއެވެ.\nرَبِّ هَبْ لِي مِنَ الصَّالِحِينَ ( الصافات: 100)\nމާތް ﷲ ޤުރުއާނުގައި އިބްރާހީމް ޢަލަހިއްސަލާމުގެ ހުވަފެންފުޅުގެ ވާހަކަ ބަޔާން ކުރައްވައި ވަޙީ ކުރައްވައިފައިވެއެވެ. فَلَمَّا بَلَغَ مَعَهُ السَّعْيَ قَالَ يَا بُنَيَّ إِنِّي أَرَىٰ فِي الْمَنَامِ أَنِّي أَذْبَحُكَ فَانظُرْ مَاذَا تَرَىٰ ۚ قَالَ يَا أَبَتِ افْعَلْ مَا تُؤْمَرُ ۖ سَتَجِدُنِي إِن شَاءَ اللَّهُ مِنَ الصَّابِرِينَ ( الصافات: 102)\nއިބްރާހީމްގެފާނު ދަރީން ތަރުބިއްޔަތު


AH Brothers ge fihaara eh Hulhumale ga\nއޭއެޗް ބްރަދަރސްގެ ފިހާރައެއް ހުޅުމާލޭގަ\nމި ފިހާރައިން މާލެއެކޭ އެއް އަގެއްގައި ތަކެތި ލިބިގެންދާނެ\nފިހާރަ ހުޅުވުމުގެ ގޮތުން ސެޕްޓެމްބަރ މަހުން ފެށިގެން ނޮވެންބަރު މަހުގެ ނިޔަލަށް ޕްރޮމޯޝަނެއް ކުރިއަށް ގެންދާނެ\nޕްރޮމޯޝަން ކުރިއަށްދާ ކޮންމެ މަހެއްގައި ގުރުއަތުން ހޮވޭ ތިން ފަރާތަކަށް އިނާމް ލިބިގެންދާނެ\nކ. މާލެ |2ސެޕްޓެންބަރ 2019 | ހޯމަ 09:01 | 10,352\nމީ ހުޅުމާލޭގައި ހުޅުވި އޭއެޗް ބްރަދަރސްގެ ފުރަތަމަ ފިހާރަ - އާކައިވް\nއޭއެޗް ބްރަދާރސްގެ ފިހާރައެއް ހުޅުމާލޭގައި ހުޅުވައިފިއެވެ.\nހުޅުމާލޭގައި ހުޅުވި މި ފިހާރަ ހުޅުވާދެއްވީ އޭއެޗް ބްރަދަރސްގެ އެޗްއަރ އެންޑް އެޑްމިން ޑިރެކްޓަރ، ފާތިމަތު ސަންޔާ ހުސައިން އެވެ. މި ފިހާރައިން މާލެއެކޭ އެއް އަގެއްގައި ތަކެތި ލިބިގެންދާނެ ކަމަށާއި ބައްލަވައި ގަންނަވާ ތަކެތި ޑެލިވަރ ކޮށްދެއްވާނެ ކަމަށް ވެސް އޭއެޗް ބްރަދަރސް އިން ބުންޏެވެ.\nރާއްޖެއެމްވީއާ ވާހަކަ ދައްކަވަމުން އޭއެޗް ބްރަދަރސްގެ ސޭލްސް އެންޑް މާކެޓިންގް އެގްޒެކިއުޓިވް، އައިޝަތް އަޒްމާ ބުނީ ހުޅުމާލޭގައި ފިހާރަ ހުޅުވުމަގުޅިގެން ފިހާރައިގައި ޕްރޮމޯޝަނެއް ކުރިއަށް ގެންދާ ކަމުގައެވެ. މި ޕްރޮމޯޝަން ކުރިއަށް ދާނީ ސެޕްޓެމްބަރު އެކަކުން ފެށިގެން ނޮވެމްބަރު މަހުގެ ނިޔަލަށް ކަމަށާއި ސަތޭކަ ރުފިޔާއަށް ވުރެ މަތިން ވިޔަފާރިކުރައްވާ ކޮންމެ ބޭފުޅަކަން ކޫޕަނެއް ލިބިގެން ދާނެކަމަށް އަޒްމާ ބުންޏެވެ.\nޕްރޮމޯޝަން ކުރިއަށްދާ ކޮންމެ މަހެއްގައި ގުރުއަތުން ހޮވޭ ތިން ފަރާތަކަށް އިނާމް ލިބިގެންދާނެއެވެ. އެއްވަނަ އަށް ހޮވޭ ފަރާތަކަށް ދޮންނަމެޝިނަކާ މައިކްރޯވޭވް އަވަނެއް، ދެވަނައަށް ހޮވޭ ފަރާތަކަށް ގޭސް އުނދުނަކާ އެއަރ ކޫލަރެއްގެ އިތުރުން ތިން ވަނައަށް ހޮވޭ ފަރާތަކަށް އެލެކްޓްރިކް އަވަނަކާ ފްރިޖެއް ލިބިވަޑައިގަންނަވާނެއެވެ.\nއަޒްމާ އިތުރަށް ވިދާޅުވީ އޭއެޗް ބްރަދަރސްގެ މަގްސަދަކީ މާލޭގައި ލިބެން ހުންނަ ތަކެތި ހުޅުމާލެއިން ވެސް ލިބޭނެގޮތް ހަމަޖައްސާދިނުން ކަމުގައެވެ.\nއޭއެޗް ބްރަދަރސް އަކީ ހާޑްވެއަރގެ ވިޔަފާރި ރާއްޖޭގައި ފުޅާ ދާއިރާއެއްގައި ކުރަމުން އަންނަ 28 އަހަރުގެ ތަޖުރިބާ ހުރި ކުންފުންޏެކެވެ.


Bridge ga accident eh hingaa hatharu meehakah aniyaavehjje\nބްރިޖުގައި ނުރައްކާތެރި އެކްސިޑެންޓެއް ހިނގައި ހަތަރު މީހަކަށް އަނިޔާވެއްޖެ\nހައިވޭގައި މީގެ ކުރިން ހިނގި އެކްސިޑެންޓެއް--\nސިނަމާލެ ބްރިޖުގައި ނުރައްކާތެރި އެކްސިޑެންޓެއް ހިނގައި ހަތަރު މީހަކަށް އެކި ވަރުގެ އަނިޔާތަކެއް ލިބިއްޖެ އެވެ.\nފުލުހުން ބުނީ މިއަދު ހެނދުނު ބުރިޖު މާލޭ ކޮޅުން ފެށޭ ހިސާބުން ދެ ސައިކަލެއް ޖެހި ހަތަރު މީހަކަށް އަނިޔާވެފައިވާ ކަމަށެވެ. އެ އެކްސިޑެންޓުގައި އަނިޔާވީ އުމުރުން 43 އަހަރުގެ މީހަކަށާއި، 18 އަހަރުގެ މީހެއްގެ އިތުރުން، 13 އަހަރާއި 17 އަހަރުގެ ދެ ފިރިހެން ކުއްޖަކަށް ކަމަށް ފުލުހުން ވަނީ ބުނެފަ އެވެ.\nއެކްސިޑެންޓްގައި އަނިޔާވި 18 އަހަރުގެ ކުއްޖާގެ ކޮލުގެ ކަށިގަނޑެއް ބިންދައިގެންގޮސްފައިވާ ކަމަށާއި، އަދި 43 އަހަރުގެ މީހާގެ ބަނޑުން ހަން މަށައިގެން ގޮސް ކޮނޑުހުޅު ނެއްޓިފައިވާ ކަމަށް ފުލުހުން ވަނީ ބުނެފަ އެވެ.\nމައުލޫމާތު ލިބިފައިވާ ގޮތުގައި އެކްސިޑެންޓުގައި އަނިޔާވި 17 އަހަރުގެ ފިރިހެން ކުއްޖާ ފިޔަވައި، އެހެން ހުރިހާ އެންމެންނަށް ފަރުވާ ދެނީ އައިޖީއެމް ހޮސްޕިޓަލުގަ އެވެ. އަދި 17 އަހަރުގެ ކުއްޖާ އަށް ފަރުވާ ދެމުން ގެންދަނީ އޭޑީކޭ ހޮސްޕިޓަލްގަ އެވެ.\nސިނަމާލޭ ބްރިޖްގައި އެކްސިޑެންޓްތައް ހިނގާ މިންވަރު އިތުރުވެ، ޓްރާންސްޕޯޓް އޮތޯރިޓީއިން ވަނީ މިފެށޭ މަހުގެ 10 ވަނަަ ދުވަހުން ފެށިގެން، ސިނަމާލެ ބްރިޖާއި، ބްރިޖާއި ގުޅިފައި އޮންނަ ހައިވޭގެ އިތުރުން، ރިންގް ރޯޑްގަވެސް ދުއްވޭނީ ހެލްމެޓް އަޅައިގެން ކަމަށް ބުނެފަ އެވެ. މީގެ އިތުރުން ބުރިޖާއި ހައިވޭގައި ސްޕީޑް ކެމެރާ ހަރުކުރުމުގެ މަސައްކަތްވެސް ޓްރާންސްޕޯޓުން ގެންދަނީ ކުރަމުންނެވެ.


Salaamathee baaruthakaa medhu nafrathu ufadhdhaa kamah bune Lucas Jaleel hayyarukoffi | Mihaaru\nއިދިކޮޅު ފަރާތްތަކުން ކޮންމެ ހުކުރު ދުވަހަކު ކުރާ ދުއާގައި ޝަމްއޫން ބައިވެރިވަނީ.-- ފައިލް ފޮޓޯ: ޓުވިޓާ\nސަލާމަތީ ބާރުތަކާ މެދު ނަފުރަތު އުފައްދާ ކަމަށް ބުނެ ލޫކަސް ޖަލީލް ހައްޔަރުކޮށްފި\n29 ޖުލައި 2016 - 23:10 92 comments\nފުލުހުންނާއި ސިފައިންނާ މެދު ނަފުރަތު އުފައްދައި ހަމަނުޖެހުން އުފައްދަން އުޅޭ ކަމަށް ބުނެ ސޯޝަލް މީޑިއާ އެކްޓިވިސްޓެއް ކަމަށްވާ ޝަމްއޫން ޖަލީލް (ލޫކަސް ޖަލީލް) މިރޭ ހައްޔަރުކޮށްފި އެވެ.\nފުލުހުންގެ ތަރުޖަމާނަކު ވިދާޅުވި ގޮތުގައި ޝަމްއޫން ހައްޔަރުކުރީ ކޯޓު އަމުރެއްގެ ދަށުން މިރޭ 10:00 ހާއިރު އެވެ. އޭނާ ހައްޔަރުކުރީ، ތަރުޖަމާނު ވިދާޅުވި ގޮތުގައި، އޭނާ އާއި އިތުރު ބަޔަކު ބައިވެރިވެގެން ރާއްޖޭގެ ދިފާއީ ބާރުތަކާ މެދު ރައްޔިތުންގެ ހިތްތަކުގައި ނަފުރަތު އުފެދޭ ގޮތަށް ވާހަކަ ދައްކައި މުޖުތަމައުގައި ހަމަނުޖެހުން އުފައްދަން އުޅޭ ކަމަށް ތުހުމަތު ކުރެވޭ މައްސަލައެއްގަ އެވެ.\nއެކަމަކު، އެ މައްސަލައިގެ އިތުރު ތަފްސީލެއް ފުލުހުން ނުދެ އެވެ.\nއިދިކޮޅު އެމްޑީޕީގެ މެމްބަރެއް ކަމަށްވާ ޝަމްއޫނަކީ ޓުވިޓާ އާއި ފޭސްބުކުގައި ރައީސް އަބްދުﷲ ޔާމީނާއި ސަރުކާރަށް ވަރަށް ފާޅުގައި ފާޑުކިޔާ މީހެކެވެ. އަދި އިދިކޮޅު ފަރާތްތަކުން ބާއްވާ ހަރަކާތްތަކުގައި ވެސް އޭނާ ބައިވެރިވެ އެވެ.\nޝަމްއޫން ހައްޔަރު ކުރިއިރު، ކެންދޫ ދާއިރާގެ މެމްބަރު އަލީ ހުސެން ކުރެއްވި ޓުވީޓަކާ ގުޅޭ މައްސަލައެއް ވެސް ފުލުހުން ދަނީ ބަލަމުންނެވެ. އެ މައްސަލައިގައި އަންނަ އާދިއްތަ ދުވަހު ފުލުހުންގެ އިދާރާ އަށް އަނެއްކާ ވެސް ހާޒިރުވުމަށް އޭނާ އަށް ވަނީ އަންގާފަ އެވެ.\nއިތުރު ލިޔުންތައް ކުށްކުރުން ޕޮލިސް އިދިކޮޅު ފަރާތްތައް އެމްއެންޑީއެފް


Siyaasee Magaam Thah Ithuru Kuraathee Jameel Faadu Vidhaalhu Vejje - Vaguthu\nސިޔާސީ މަގާމުތައް އިތުރު ކުރާތީ ޖަމީލް ފާޑު ވިދާޅުވެއްޖެ\nކޮވިޑް-19 އާ ގުޅިގެން ގައުމުގެ އިގްތިސާދު ހީނަރުވެފައިވާ މި ދަނޑިވަޅުގައި ސިޔާސީ މަގާމުތައް އިތުރުކުރާތީ ކުރީގެ ނައިބު ރައީސް ޑރ. މުހައްމަދު ޖަމީލް އަހްމަދުގެ ފާޑު ވިދާޅުވެއްޖެއެވެ.\nއެންވަޔަރަންމަންޓް މިނިސްޓްރީ އާއި ޓްރާންސްޕޯޓް މިނިސްޓްރީގެ ސްޓޭޓް މިނިސްޓަރުކަމުގެ މަގާމަށް އިއްޔެ ވަނީ ދެ ބޭފުޅަކު އައްޔަން ކުރައްވައިފައެވެ. މިއީ ރައީސުލްޖުމްހޫރިއްޔާގެ މަގާމުގެ ވާޖިބު އަދާކުރެއްވުމަށްޓަކައި ބޭނުންފުޅުވާ މަގާމުތަކަށް މީހުން އައްޔަންކުރެއްވުމަށް، އެމަނިކުފާނަށް ލިބިވަޑައިގަންނަވާ ބާރުގެ ދަށުން އައްޔަން ކުރެއްވި ބޭފުޅުންނެވެ.\nއެގޮތުން އެންވަޔަރަންމަންޓް މިނިސްޓްރީއަށް އައްޔަންކުރައްވާފައި ވަނީ ހ.ސުނާރު ހަދީޖާ ނަސީމެވެ. ޓްރާންސްޕޯޓް މިނިސްޓްރީއަށް އައްޔަންކުރެއްވީ އަޙްމަދު އަފްޒަލް އިބްރާހީމެވެ.\nމިކަމާއި ގުޅިގެން ޖަމީލް ކުރެއްވި ޓްވީޓެއްގައި ވަނީ ރައީސް އިބްރާޙިމް މުހައްމަދު ސޯލިހަށް ވަރަށް ބޮޑަށް ފާޑު ވިދާޅުވެފައެވެ.\n"ރައްޔިތުންގެ އަސާސީ ޚިދުމަތްތައް ފުއްދައި ނުދެވުނަސް ރައީސްް ސޯލިހަށް މުހިންމީ އަރިހުގައި ތިބި ނާގާބިލް މީހުންނާއި އެމީހުންގެ އާއިލާތަކަށް ޓެކްސް ފައިސާއިން ބޮޑު މުސާރަދިނުން. އިތުރަށް ގެނެވުނު ހިދުމަތެއް، އާމްދަނީއެއް ނެތް. ހާލަތުގެ ނާޒުކުކަން ވަޒަންނުކުރެއްވޭތީ ހައިރާންވޭ." ޖަމީލް ވިދާޅުވިއެވެ.\nރައްޔިތުންގެ އަސާސީ ޚިދުމަތްތައް ފުއްދައިނުދެވުނަސް ރ. @ibusolih އަށް މުހިންމީ އަރިހުގައި ތިބި ނާޤާބިލް މީހުންނާއި އެމީހުންގެ އާއިލާތަކަށް ޓެކްސް ފައިސާއިން ބޮޑު މުސާރަދިނުން. އިތުރަށް ގެނެވުނު ޚިދުމަތެއް، އާމްދަނީއެއް ނެތް. ޙާލަތުގެ ނާޒުކުކަން ވަޒަންނުކުރެއްވޭތީ ޙައިރާންވޭ. pic.twitter.com/HhUVUdR4La\n— Mohamed Jameel Ahmed (@MJameelAhmed) June 29, 2021\nރައީސް ސޯލިހު ވަނީ ރިޔާސީ އިންތިހާބުގެ ކެމްޕެއިން ދުވަސްވަރުގައި އެމަނިކުފާނުގެ ސަރުކާރުގައި ސިޔާސީ މަގާމުތައް މަދު ކުރާނެ ކަމަށް ވިދާޅުވެފައެވެ. ރައީސް އޮފީހުން ހާމަކުރާ ގޮތުގައި 600 އަށް ވުރެ ގިނަ މީހުން އެކި ގޮތްގޮތަށް ސަރުކާރުގެ ސިޔާސީ މަގާމުތަކުގައި މިހާރު އެބަ ތިބިއެވެ.\nކުރީގެ ސަރުކާރުގެ ސިޔާސީ މަގާމްތައް އިތުރުވެ، ދައުލަތުގެ ބަޖެޓަށް ބުރަ ބޮޑުވި މައްސަލައިގައި އޭރުގެ އިދިކޮޅު އަދި މިހާރު ސަރުކާރު ކޯލިޝަނުގައި ހިމެނޭ ޕާޓީތަކުން ވަރަށް ބޮޑަށް ފާޑުކިއެވެ.


Dhivehi (dv) subword embeddings\nView Dhivehi subword embeddings in TensorFlow Projector\noriginal there wasabrand new new radiant in 0000.agood coach ,great and strong defence line .an enthusiastic andahard working squad. skilled defenders,th\nވޮށިމަސް މިޔަރުގެ ބުރަކަށިމަތީގެ ކުލައަކީ ނޫއަޅި ކުލައެވެ. ބަނޑުދަށް ފަރާތުގެ ކުލައަކީ ހުދުކުލައެވެ. ވޮށިމަސް މިޔަރުގެ އަނގަ ބޮޑުވެފައި ވަރަށް ވަރުގަދ\nކަލާފާނުގެ ރަސްކަމުގައި މާލެދިޔަ ފަރަންސޭސީ ޕިރާޑް ކަލާފާނާއި ބެހޭގޮތުން ލިޔެފައިވަނީ މުޅިން އެހެން ވާހަކަތަކެވެ. ޕިރާޑްގެ ނަޒަރުގައި ކަލާފާނު އަކީ އަ\n1000 ▁th ere▁w as ▁a ▁b r and▁new ▁new ▁ rad i an t ▁in ▁0000 . ▁a ▁ g o od▁c oac h ▁ , g re at ▁and ▁s t r on g ▁def en ce▁l ine▁ . an ▁ ent h us i as t ic ▁and ▁a ▁h ard▁w or k ing ▁s q uad . ▁s k i ll ed ▁def ender s , t h\n▁ވ ޮށ ިމ ަސް ▁މިޔ ަރުގެ ▁ބުރ ަކ ަށ ިމ ަތ ީގެ ▁ކުލ ައަކީ ▁ނ ޫ އ ަޅ ި ▁ކުލ ައެވެ . ▁ބަނޑ ުދ ަށް ▁ފަރާތ ުގެ ▁ކުލ ައަކީ ▁ހ ުދ ުކ ުލ ައެވެ . ▁ވ ޮށ ިމ ަސް ▁މިޔ ަރުގެ ▁އަނ ގ ަ ▁ބޮޑ ުވެ ފައި ▁ވަރަށް ▁ވ ަރު ގ ަދ\n▁ކ ަލ ާފ ާނުގެ ▁ރަސް ކަމުގައި ▁މާލ ެދ ިޔ ަ ▁ފަރ ަން ސ ޭ ސީ ▁ޕ ިރ ާ ޑް ▁ކ ަލ ާފ ާނ ާއި ▁ބ ެހ ޭ ގޮތުން ▁ލިޔ ެ ފައިވަނީ ▁މ ުޅ ިން ▁އެހެން ▁ވާހަކ ަތ ަކ ެވެ . ▁ޕ ިރ ާ ޑް ގެ ▁ނ ަޒ ަރު ގައި ▁ކ ަލ ާފ ާނު ▁އަކީ ▁އ ަ\n3000 ▁th ere▁w as ▁a ▁b r and ▁ne w ▁ne w ▁r ad ian t ▁in ▁0000 . ▁a ▁g o od ▁c oach ▁ , g re at ▁and ▁st r ong ▁defen ce ▁l ine▁ . an ▁ ent h us i as t ic ▁and ▁a ▁h ard▁wor k ing ▁s qu ad . ▁s k ill ed ▁defenders , th\n▁ވ ޮށ ިމ ަސް ▁މިޔަރުގެ ▁ބުރަކަށ ިމ ަތީގެ ▁ކުލައަކީ ▁ނޫ އ ަޅި ▁ކުލައެވެ . ▁ބަނޑުދަށް ▁ފަރާތ ުގެ ▁ކުލައަކީ ▁ހުދުކ ުލ ައެވެ . ▁ވ ޮށ ިމ ަސް ▁މިޔަރުގެ ▁އަނގ ަ ▁ބޮޑ ުވެފައި ▁ވަރަށް ▁ވަރު ގ ަދ\n▁ކަލ ާފ ާނުގެ ▁ރަސް ކަމުގައި ▁މާލ ެދ ިޔަ ▁ފަރަންސ ޭ ސީ ▁ޕ ިރ ާ ޑް ▁ކަލ ާފ ާނާއި ▁ބެހޭ ގޮތުން ▁ލިޔ ެ ފައިވަނީ ▁މުޅ ިން ▁އެހެން ▁ވާހަކ ަތަކ ެވެ . ▁ޕ ިރ ާ ޑް ގެ ▁ނ ަޒ ަރު ގައި ▁ކަލ ާފ ާނު ▁އަކީ ▁އަ\n5000 ▁th ere ▁was ▁a ▁b r and ▁new ▁new ▁r ad ian t ▁in ▁0000. ▁a ▁go od ▁c o ach ▁ , g re at ▁and ▁st r ong ▁defence ▁l ine ▁. an ▁ ent h us i as t ic ▁and ▁a ▁h ard ▁wor k ing ▁s qu ad . ▁s k ill ed ▁defend ers , th\n▁ވ ޮށ ިމަސް ▁މިޔަރުގެ ▁ބުރަކަށ ިމ ަތީގެ ▁ކުލައަކީ ▁ނޫ އ ަޅި ▁ކުލައެވެ . ▁ބަނޑުދަށް ▁ފަރާތުގެ ▁ކުލައަކީ ▁ހުދުކ ުލ ައެވެ . ▁ވ ޮށ ިމަސް ▁މިޔަރުގެ ▁އަނގަ ▁ބޮޑ ުވެފައި ▁ވަރަށް ▁ވަރު ގ ަދ\n▁ކަލ ާފ ާނުގެ ▁ރަސްކަމުގައި ▁މާލ ެދ ިޔަ ▁ފަރަންސ ޭ ސީ ▁ޕ ިރާ ޑް ▁ކަލ ާފ ާނާއި ▁ބެހޭގޮތުން ▁ލިޔ ެފައިވަނީ ▁މުޅިން ▁އެހެން ▁ވާހަކ ަތަކ ެވެ . ▁ޕ ިރާ ޑް ގެ ▁ނަޒ ަރުގައި ▁ކަލ ާފާނު ▁އަކީ ▁އަ\n10000 ▁there ▁was ▁a ▁b r and ▁new ▁new ▁r ad ian t ▁in ▁0000. ▁a ▁go od ▁co ach ▁ , g reat ▁and ▁st r ong ▁defence ▁l ine ▁. an ▁ ent h us i ast ic ▁and ▁a ▁h ard ▁wor king ▁s qu ad . ▁s k ill ed ▁defend ers , th\n▁ވޮށ ިމަސް ▁މިޔަރުގެ ▁ބުރަކަށިމަތީގެ ▁ކުލައަކީ ▁ނޫ އ ަޅި ▁ކުލައެވެ . ▁ބަނޑުދަށް ▁ފަރާތުގެ ▁ކުލައަކީ ▁ހުދުކުލ ައެވެ . ▁ވޮށ ިމަސް ▁މިޔަރުގެ ▁އަނގަ ▁ބޮޑ ުވެފައި ▁ވަރަށް ▁ވަރުގަދ\n▁ކަލ ާފ ާނުގެ ▁ރަސްކަމުގައި ▁މާލ ެދ ިޔަ ▁ފަރަންސ ޭ ސީ ▁ޕ ިރާ ޑް ▁ކަލ ާފ ާނާއި ▁ބެހޭގޮތުން ▁ލިޔ ެފައިވަނީ ▁މުޅިން ▁އެހެން ▁ވާހަކ ަތަކ ެވެ . ▁ޕ ިރާ ޑް ގެ ▁ނަޒ ަރުގައި ▁ކަލާފާނު ▁އަކީ ▁އަ\n25000 ▁there ▁was ▁a ▁br and ▁new ▁new ▁rad iant ▁in ▁0000. ▁a ▁go od ▁co ach ▁, g reat ▁and ▁strong ▁def ence ▁l ine ▁. an ▁ent h us i ast ic ▁and ▁a ▁hard ▁working ▁s qu ad . ▁sk ill ed ▁def end ers , th\n▁ވޮށިމަސް ▁މިޔަރުގެ ▁ބުރަކަށިމަތީގެ ▁ކުލައަކީ ▁ނޫ އަޅި ▁ކުލައެވެ . ▁ބަނޑުދަށް ▁ފަރާތުގެ ▁ކުލައަކީ ▁ހުދުކުލައެވެ . ▁ވޮށިމަސް ▁މިޔަރުގެ ▁އަނގަ ▁ބޮޑުވެފައި ▁ވަރަށް ▁ވަރުގަދ\n▁ކަލާފާނުގެ ▁ރަސްކަމުގައި ▁މާލ ެދ ިޔަ ▁ފަރަންސ ޭސީ ▁ޕިރާޑް ▁ކަލ ާފ ާނާއި ▁ބެހޭގޮތުން ▁ލިޔެފައިވަނީ ▁މުޅިން ▁އެހެން ▁ވާހަކ ަތަކެވެ . ▁ޕިރާ ޑްގެ ▁ނަޒަރުގައި ▁ކަލާފާނު ▁އަކީ ▁އަ


Flat thakaa gulhifai huri aduthah: E ee ves hama Dhivehinah takai | Mihaaru\nފްލެޓްތަކާ ގުޅިފައި ހުރި އަޑުތައް: އެއީ ވެސް ހަމަ ދިވެހިންނަށްޓަކައި\n27 ޖޫން 2020 - 13:13 127 comments\nކުރީގެ ރައީސް އަބްދުﷲ ޔާމީންގެ ސަރުކާރުން ހުޅުމާލޭ ދެވަނަ ފިޔަވަހީގައި އިމާރާތްކުރި، މަޝްހޫރު ނަމުން ނަމަ "7،000 ފްލެޓް" ވެފައި މިވަނީ، އެއަށް ފާޑެއް ވެސް ނުކިޔޭވަރުގެ ތަނަކަށެވެ. އެތަނުގެ ޖާގަ ކުޑަ ވާހަކަ ބުންޏަސް، އެއިން އިމާރާތެއްގައި އެހާ ގިނަ ބަޔަކު އުޅުމަކީ ބޮޑު ތޮއްޖެއްސުމެއް ކަމަށް ބުންޏަސް، އެތަނުގައި ހުންނަނީ ތިން ލިފްޓޭ ބުންޏަސް، މީހުން އަންނަނީ ރުޅި އެވެ. އެމީހުން ގަބޫލުކުރާ ގޮތުގައި އެއީ ދައްކަން ޖެހޭ ވާހަކައެއް ނޫނެވެ. އަވަހަށް އެތަން އޭގެ ހައްގުވެރިންނަށް ހަވާލުކުރަންވީ އެވެ.\nއެއީ ތެދެކެވެ. ވީހާވެސް އަވަހަކަށް އެ ފްލެޓްތައް ހަވާލުކުރަންވީ އެވެ. މީހުން ވައްދަންވީ އެވެ. މިހާރު ވެސް ގިނަ މީހުން އެ އުޅޭ ތޮއްޖެހުން އެއަށް ވުރެ މާ ބޮޑެވެ. އެ މީހުންނަށް އެއީ، "މިހާރު"ގެ އެއް ކިޔުންތެރިޔަކު ސިފަކުރި ގޮތުން ނަމަ، "ގަނޑުވަރެއް ކަހަލަ ތަނެކެ"ވެ.\nއެކަމަކު ހިތްހަމަނުޖެހިފައި ތިބި މީހުންގެ ވިސްނުމުން ކެހިފައި އޮތް އެހެން ކަމެއް އެބަ އޮތެވެ: ފްލެޓްތަކާ ބެހޭ ގޮތުން ފާޑުކިޔާ ނޫސްވެރިން ވެސް އެ ވާހަކަ އެ ދައްކަނީ ހަމަ އެ ލޮބުވެތި ދިވެހި ރައްޔިތުންގެ ހައްގުގައި ކަމެވެ. މި ލިއުންތެރިޔާ އެޕްރީލް 11، 2019 ގައި "100 ދުވަހުގެ އެންމެ ބޮޑު ބަދަލު: "ކޮތަރު ކޮށީ"ގެ ސިފަ ކަނޑުވާލުން!"، މި ސުރުހީގެ ދަށުން ލިއުނު ރިޕޯޓަށް، ގިނަ ބަޔަކު ބޭލީ ރުޅިވެރިކަމެވެ. ފާޑުކިއުން ވެސް އެހާމެ ބޮޑެވެ. އެކަމަކު އެގޮތަށް ލިއުނީ، އަމިއްލަ ގެދޮރަކީ ދިވެހިންގެ އެތައް ހާސް ބައެއްގެ އެންމެ ބޮޑު އުއްމީދުކަމަށް ގަބޫލު ނުކުރެވޭތީއެއް ނޫނެވެ. އަދި ޔާމީން ހިންގެވި ތަރައްގީގެ މަޝްރޫއުތަކުގެ އަގު ވައްޓާލުމުގެ ގޮތަކުން ވެސް ނޫނެވެ. އެކަމަކު މުޅި އުމުރު ދުވަހަށް ހޯދާ ހިޔާވަހިކަމެއް އެއަށް ވުރެ ރަނގަޅުވާން ޖެހޭނެ ކަމަށް، ގަބޫލުކުރެވޭތީ އެވެ. އެގޮތަށް ގަބޫލުކުރަން ޖެހޭ ސަބަބުތަކަށް ބަލާލަމާ ހިނގާށެވެ.\nކުރީ ސަރުކާރުގެ ބައެއް ވެރިން ބުނަނީ "އެއީ ސޯޝަލް ހައުސިން ސްކީމެއް" ކަމަށެވެ. ޕީޕީއެމްގެ ސަޕޯޓަރުންނާއި، ކޮންމެ ހާލެއްގައި ނަމަވެސް ބޯހިޔާވަހިކަން އެހާމެ ބޭނުން ބައެއް މީހުން ބުނަނީ "ސޯޝަލް ހައުސިން އަކީ މީހުން ދާއިމަށް އުޅެން ހަދާ ތަންތަނެއް ނޫން" ކަމަށެވެ.\nއެއީ "އަގު ހެޔޮކޮށް ޒަރޫރީ ބޭނުން ފުދޭވަރަށް ހަދާ ތަންތަން. ދެން އެތަނުގައި ދިރިއުޅެ ފައިސާ ރައްކާކޮށްގެން ދާއިމީ ތަންތަން ހޯދާނީ،" މިދިއަ ބުރާސްފަތިދުވަހު "މިހާރު"ގެ ލިއުންތެރިޔާ ފަޒީނާ އަހުމަދުގެ "މިހިރީ ޓަވަރެއްގެ މަތީގައި: ރީތި މަންޒަރެއް އެކަމަކު ހާސްކަން!" ރިޕޯޓަށް ހިޔާލު ފާޅުކުރި މީހަކު ލިއުނެވެ.\n7،000 ފްލެޓްގެ އެއް ޓަވަރުގެ އެންމެ ތިރި: ހައްގުވެރިން ގޮވަނީ އަވަހަށް ތަން ހަވާލުކުރަން .-- ފޮޓޯތައް: އަހުމަދު އަވްޝަން އިލްޔާސް /މިހާރު\nއެކަމަކު ސޯޝަލް ހައުސިން ސްކީމުން ލިބޭ ތަނަކީ، ރާއްޖޭގައި އެ ބައެއްގެ ފުރަތަމަ ގެދޮރު ކަމަށް ބަލާނެ، ނިޒާމެއް ނެތެވެ. އޭނާއަށް އެތަން ލިބޭ ވަގުތުން ފެށިގެން، ސަރުކާރުގެ އެހެން މަޝްރޫއަކުން ފްލެޓެއް ހޯދުމުގެ މަގު ބަންދުވީ އެވެ. އަދި ރާއްޖޭގެ މާލީ އިދާރާތަކުން ގެދޮރަށް ލޯނު ލިބޭ ހަރުކަށި ގޮތަށް ބަލާއިރު، އާމްދަނީއަށް މަހަކު 50،000ރ ލިބޭ މީހާ ވެސް ވަނީ ބާކީ އެވެ. އެހެންކަމުން ރާއްޖޭގައި އެންމެ ފަގީރު މީހެކޭ އާދައިގެ މުސާރައެއް ލިބޭ މީހެކޭ، މެދު ފަންތީގެ އާމްދަނީއެއް ހޯދާ މީހެކޭ، ބޯހިޔާވަހިކަމުގެ މަޝްރޫއުތަކަށް ކުރިމަތިލާން ޖެހިފައި އޮންނަނީ އެއް މިންގަނޑަކުންނެވެ.\nމިސާލަކަށް، މަހަކު 10،000ރ ލިބޭ މީހާ އާއި މަހަކު 50،000ރ ލިބޭ މީހާ ނަގަމާ ހިނގާށެވެ. އާދައިގެ މުސާރައިގެ ހައްގު ވެރިޔާ ވެސް، އަދި ރާއްޖޭގެ ނިސްބަތުން ބޮޑު މުސާރައެއް ލިބޭ މީހާ ވެސް ދުއްވައިގަންނަނީ، 7،000 ފްލެޓަށެވެ. އެއީ އަގުހެޔޮވެގެންނެއް ނޫނެވެ: އެކަމަކު ގެދޮރު ހޯދަން އެ ނޫން އެއްވެސް ފުރުސަތެއް ނެތުމެވެ.\nއަމިއްލަ ކުންފުނިތަކުން ހަދާ ދެ ކޮޓަރީގެ ފެންވަރު މަތީ އެޕާޓްމަންޓެއްގެ މިހާރުގެ އަގު އުޅެނީ އެވްރެޖްކޮށް 2.5 މިލިއަން ރުފިޔާ އިން މަތީގަ އެވެ. އެކަމަކު މަހަކު 50،000ރ ގެ އާމްދަނީއެއް ލިބުމަކުން، ބޭންކް ލޯނަށް އޭނާ ޝަރުތެއް ހަމައެއް ނުވެ އެވެ. ފުރަތަމަ ކަމަކީ އަގުގެ 20 ޕަސެންޓަށް ވާ ފައިސާ އަތުގައި ނެތުމެވެ. ދެވަނަ ކަމަކީ ފައިސާ ހުއްޓަސް، އެ ވަރުގެ ލޯނެއް ނަގާ މީހެއް/އާއިލާއެއްގެ މަހުގެ އާމްދަނީ ގާތްގަނޑަކަށް 60،000ރ އަށް ވުރެ މައްޗަށް ގޮސްގެން ނޫނީ، ލޯނު ލިބެން ނެތް ކަމެވެ. ހައުސިން ލޯންތައް ލިބޭ ޝަރުތުތައް ބޭންކްތަކުން މި ފަހުން އަންނަނީ ކުރިއަށް ވުރެ ވެސް ހަރުކަށިކުރަމުންނެވެ. އެހެންކަމުން އެންމެ އާދައިގެ ފްލެޓަކީ، ޒަރޫރީ ބޭނުމަށް ދޭ ތަނެއް ކަމަށް ބަލައި، އެއަށް ވުރެ ފެންވަރު މަތީ ތަނެއް ހޯދުމުގެ ފުރުސަތު ރާއްޖޭގައި އަދި ހުޅުވިފައެއް ނުވެ އެވެ.\nAharen ge huvafenee ge\nކޮންމެ މީހެއްގެ ވެސް "ހުވަފެނީ ގެ"އެއް އޮންނާނެ: އެކަމަކު ހޯދާނީ ކިހިނެއް؟\nސަރުކާރުން ހިންގާ ސޯޝަލް ހައުސިންގެ ފްލެޓްތަކަށް ފޯމު ލާ މީހުންގެ އަދަދު 20،000 އިން މައްޗަށް ގޮސްގެން އެ އުޅެނީ، އެ ސަބަބުތަކާ ހެދި އެވެ. ބޭންކްތަކުން އަހަރުގެ ފައިދާ ބޮޑުކުރުން ނޫން އެހެން ވިސްނުމެއް ނުގެންގުޅެ އެވެ. މަރުކަޒީ ބޭންކު އެމްއެމްއޭ އަކީ، އާންމު ދިވެހިންގެ ހާލަތަށް ބަލައިގެން މާލީ ދާއިރާގެ ބައެއް ސިޔާސަތުތައް ކަނޑައަޅާ، ނުވަތަ ކަނޑައަޅަން ކެރޭ، ބައެއް ނޫނެވެ. ހުރިހާ ސަރުކާރެއްގައި ވެސް، ބޯހިޔާވަހިކަމުގެ ވިސްނުން ދޯދިޔާވުމާއި ހަގީގީ މައްސަލަތަކަށް، ވަށައިޖެހޭ ސިޔާސަތެއްގައި ކުރިމައްޗެއް ނުލަ އެވެ.\nބޯހިޔާވަހިކަން ހޯދަން އާމްދަނީގެ ނިސްބަތަށް ބަލައިގެން ފަސޭހައިން ލޯނު ލިބޭނެ ނިޒާމެއް ނެތުމުން، ގާތްގަނޑަކަށް އެންމެން ކަހަލަ ގޮތަކަށް މި ތިބީ ގެދޮރަށް ޖެހިފަ އެވެ. އެހެންކަމުން، "ކޮތަރު ކޮށީގެ ސިފަ ކަނޑުވާލުން" ރިޕޯޓް ލިއުނީ، ދެ ކޮޓަރީގެ ކުދިކުދި ފްލެޓްތަކުގެ ބަދަލުގައި، އެ އަށް ވުރެ ހާސްކަން ކުޑަ އަދި ތަނަވަސް ތަނެއް (އެއީ އެއްގޮތަކަށް ވެސް މަތީ ފެންވަރުގެ އެޕާޓްމަންޓްތަކުގެ ވާހަކައެއް ނޫނެވެ)، ހަމަ ދިވެހި ރައްޔިތުންނަށް ލިބޭނެކަމުގެ އުއްމީދުގަ އެވެ. އެކަމަކު މި ސަރުކާރުން އޭރު ކަނޑައެޅި ގޮތަށް، އެ ފްލެޓްތައް ތިން ކޮޓަރިއަށް ބަދަލުކޮށްފި ނަމަ 7،000 ފްލެޓުގެ އަދަދު ގާތްގަނޑަކަށް ދެބައިކުޅަ އެއް ބަޔަށް މަދުވެ އެވެ. އެއީ ފްލެޓު ލިބޭ ލިސްޓަށް ނަން އަރާފައި އޮތް އެހާ ގިނަ އަދަދެއްގެ ބަޔަކަށް، އެއްގޮތަކަށް ވެސް، ކެތްކޮށްލެވޭނެ ބަދަލަކަށް ނުވި އެވެ. އާ ސަރުކާރުން ހިންގާ ބޯހިޔާވަހިކަމުގެ މަޝްރޫއުތަކުން އެ މީހުންނަށް ފްލެޓް ލިބޭނެ ކަމުގެ ޔަގީންކަން ދިނަސް، ރާއްޖޭގެ ތަޖުރިބާ އެ އަށް ވުރެ ހިތިވުމުން، އެ ވާހަކަ އާންމުންނަށް ގަބޫލެއް ނުކުރެވޭނެ އެވެ.\n"މިހާރު އުޅެނީ ތިޔަށް ވުރެ ހާލުގައި، މާ ކުދި ތަންތަން ކޮޅުގައި! އެހެންވީމާ 550 އަކަފޫޓް އޯކޭ، އެހެންވެ ފޯމު ލީ. ހިތްހަމަނުޖެހޭ މީހުން ފޯމެއް ނުލާނެ. ތި އަރައިގަނެވެނީ ވަރަށް ގިނަ ބައެއްގެ ހައްގަށްކަން ހަނދާން ކުރާތި،" މިއީ، އެ ފްލެޓްތައް ބަދަލުކުރަން ސަރުކާރުން ބޭނުންވާކަން އިއުލާންކުރުމުން އެއް ކިޔުންތެރިޔަކު ލިއުނު ހިޔާލެވެ.\nމި ސަރުކާރަށް އެކަމެއް ވެސް ނުވި އެވެ. އަދި ފްލެޓް ލިބުނު މީހުންގެ ލިސްޓުގައި އޮތީ އޭގެ ހައްގުވެރިންތޯ ބަލަން ކުރި މަސައްކަތް، ދޮޅު އަހަރު ވީ އިރު ވެސް ނުނިމެ އެވެ. އެހެންކަމުން ގިނަ ބަޔަކު އެ ތިބީ ކެތްތެރިކަން ކޮޅުންލައިފަ އެވެ. ސަރުކާރުން ކޮންމެ ވާހަކައެއް ދެއްކިޔަސް ގަބޫލެއް ނުކުރާނެ އެވެ. "ފްލެޓްގެ ސައިޒު"، "ތޮއްޖެއްސުން"، "އެންމެ އާދައިގެ މީހާ ވެސް އުޅެން ކަމުނުދިއުން"، މި ކަހަލަ ވާހަކަ ރައީސް އިބްރާހިމް މުހައްމަދު ސޯލިހާއި އެހެން ވެރިން ދެއްކެވި ވަރަކަށް އާންމުންގެ ރުޅި ދަނީ ބޮޑުވަމުންނެވެ.\nއެކަމަކު އެ 7،000 ފްލެޓާ މެދު އެހެން ނަޒަރަކުން ވިސްނާ ނޫސްވެރިން ފާހަގަކޮށްފައި ހުރި މައްސަލަތަކަށް ބަލާ ނަމަ، ބޯހިޔާވަހިކަން އަދި ފޯރުކޮށްދިނަސް، ސަރުކާރުގެ ޒިންމާއެއް ނުނިމެ އެވެ. އެ ތަނެއްގައި ދިރިއުޅޭ ބައެއްގެ ރައްކާތެރިކަމާއި ސަލާމަތަކީ ވެސް ސަރުކާރުގެ ޒިންމާއެކެވެ. އެއީ ހިތްހަމަޖެހިގެން އާއިލާއާ އެކު އުޅެވިދާނެ ތަނެއްތޯ ކަށަވަރުކުރުމަކީ ވެސް ސަރުކާރުގެ ޒިންމާއެކެވެ. އިޖުތިމާއީ މައްސަލަތަކުން ރައްޔިތުން ދުރުކުރުވުމަކީ ވެސް ސަރުކާރުގެ ޒިންމާއެކެވެ.\nސަރުކާރުގެ ވެރިން، ރަނގަޅު ނިޔަތެއްގައި ވިޔަސް ނުވަތަ، ކުރީ ސަރުކާރުގެ ތަރައްގީގެ އޮފް ކަނޑުވާލުމުގެ ގޮތުން ވިޔަސް އެ ދައްކަވާ ވާހަކަތައް ބަހައްޓަމާ ހިނގާށެވެ. އެހެންކަމަށް ވާ ނަމަ، ކުރިން މި ދެންނެވި ޒިންމާތަކުގެ ވާހަކަ ދެން ދައްކާނީ ކޮން ބައެއް ހެއްޔެވެ؟ އާއެނކެވެ. ނޫސްވެރިންނެވެ. ރައްޔިތުންގެ ބޮލުގައި ބޮޑު ދަރަންޏެއް އަޅުވައިގެން ނަގާ ބިޔަ ލޯނުތައް ބޭނުންކުރަނީ ރަނގަޅަށްތޯ ވެސް ސުވާލު އުފައްދާނީ، އުފައްދަމުން އަންނަނީ ނޫސްވެރިންނެވެ. އެކަން ކުރަން ޖެހެނީ ވަކި ވެރިއެއް ދެކެ ޒާތީވެގެން، ވަކި ޕާޓީއެއް ވީމާ ފާޑުކިޔަން، ނުވަތަ ވަކި ސަރުކާރެއްގެ އޮފް ކަނޑުވާލާކަށެއް ނޫނެވެ. އެއީ ހަމަ ދިވެހިންނަށްޓަކައި ދިވެހިން ކުރަން ޖެހޭ ކަމަކަށް ވާތީ އެވެ.\nޔާމީންގެ ސަރުކާރުން ހުޅުމާލޭ އެއްވަނަ ފިޔަވަހިން ދޫކުރި، އަދި މައްސަލަ ބޮޑުވި ފްލެޓުތަކުގައި ތިން ކޮޓަރި ހުރެ އެވެ. ސައިޒު ވެސް ބޮޑެވެ. މަހަކު ދައްކަން ޖެހޭ މިންވަރު ވެސް، އެވަރުގެ ތަނަކަށް ބަލާއިރު ކުޑަ އެވެ. އޭގެ ކުރިން ރައީސް މުހައްމަދު ވަހީދު ސަރުކާރުގައި ދޫކުރި ތިން ކޮޓަރީގެ ފްލެޓުތަކުގެ ސައިޒު 730 ފޫޓަށް ވުރެ ބޮޑެވެ. ކުރީގެ ރައީސް މައުމޫން އަބްދުލްގައްޔޫމްގެ ވެރިކަމުގައި، ފުރަތަމަ ދޫކުރި ފްލެޓުތައް އެ އަށް ވުރެ އަދި މާ ބޮޑެވެ. އެކަމަކު އެއީ ވެސް ސޯޝަލް ހައުސިންގެ ނަމުގައި ހެދި ތަންތަނެވެ.\nހިޔާ މަޝްރޫއުގެ އެއް ޓަވަރު މަތިން: މިއީ އާންމުން ދިރިއުޅެން ރާއްޖޭގައި މިހާތަނަށް އިމާރާތްކުރި އެންމެ އުސް ޓަވަރުތައް -- ފޮޓޯ: އަހުމަދު އަވްޝަން އިލްޔާސް /މިހާރު\nވިސްނަން ޖެހެނީ ކުރިމަގަށެވެ. ވިސްނަން ޖެހެނީ ދިވެހިންނަށް ހައްގު ވަރަކީ ކޮބައިތޯ އެވެ. އެ ހައްގު ވަރަކީ، 1،000 އަކަފޫޓޭ، 2،000 އަކަފޫޓެކޭ ނޫނެވެ. އެ ހައްގު ވަރަކީ، މިހާރު މާލޭގައި ތޮއްޖެހިގެން އުޅޭ ތަންކޮޅަށް ވުރެ ބޮޑު، ނުވަތަ ކުޑަޔަސް، އަމިއްލަ ތަނެއް، ކުޑަ ކުއްޔެއްގައި ލިބުން އެކަންޏެއް ނޫނެވެ. އެ ހައްގު ވަރަކީ ހަމަ ތަންކޮޅެއް ދައްކާފައި، މިހިރީ ކަލޭމެންނަށޭ، މިއީ އެހެން ބަޔަކަށް ނުވި ކަމެކޭ ކިޔާފައި، ސިޔާސީ މީހުންގެ ޖީބަށް އަތް ޖެހުމެއް ނޫނެވެ. އެ ހައްގު ވަރަކީ، ކުރީގެ އެއްވެސް ސަރުކާރަކަށް ނުވި ކަމެއް، އެންމެ ފަސް އަހަރުން ހައްލުކުރަން، ރައްޔިތުންގެ އުއްމީދުތަކާ ކުޅެލުމެއް ނޫނެވެ. އެ ހައްގު ވަރަކީ، ރާއްޖޭގެ ސިޔާސީ ވެރިން ނަގާ ކަޓުތައް ފޮރުވަން، ދަޅައެއްގެ ގޮތުގައި ތަނެއް ދިނުމެއް ވެސް ނޫނެވެ.\nދިވެހިން އަމިއްލައަށް ވިސްނާށެވެ. ކޮންމެ ވެރިކަމެއްގައި މުއްސަނދިވާ މީހުންނެވެ. ސަރުކާރުގެ މަޝްރޫއުތަކާއި އެހެން ގޮތްގޮތުން ގައިމު، ލާރިފަށެއް އެނބުރޭތީތާ އެވެ. އެކަމަކު އެ މަންޒަރު ފެންނަ އިރު ވެސް، "އަހަރެމެންނަށް ހެވޭ، މިއީ އަހަރެމެންނަށް ގަނޑުވަރެކޭ" ކިޔާފައި ވަންނަ ތަން އެއީ ހަމަ "އާންމު ދިވެހި ރައްޔިތަށް ހައްގު ވަރުތޯ" ތިމާ ސުވާލު ނުކޮށްފާނެ އެވެ. ތިމާ ތާއީދުކުރާ ޕާޓީގެ ކުލަތަކުގެ ތެރެއަށް އަމިއްލަ ޒަމީރުގެ ލޯ ހުއްޓި ހުރެދާނެ އެވެ.\nއެކަމަކު މި ލިއުންތެރިޔާއަށް އެގޮތަކަށް ނުވިސްނެ އެވެ. އިއްޔެ ވެސް އަދި މިއަދު ވެސް މި ސުވާލުކުރަނީ އެ ބޮޑު ތޮއްޖެހުން އެއީ "ކަލެއަށް ވެސް، އޭނާއަށް ވެސް، މަށަށް ވެސް ހައްގު ވަރު ހެއްޔޭ" އެވެ؟ ނޫނެކެވެ. އެއީ ހައްގު ވަރެއް ނޫނެވެ. އަމިއްލަ ތަނެއް ނެތް "ކަލެ އަށާއި އޭނާ އަށާއި މަށަށް" ވެސް އެއީ "ގަނޑުވަރެކޭ" ހީވިޔަސް ދެން ވެސް ބުނާނީ "ނޫނެކޭ" އެވެ. އެއީ ތިޔަ ލޮބުވެތި "ކަލެ އާއި އޭނާ"ގެ އިތުރުން ސުވާލު އުފައްދާ "މަށަށް" ވެސް ދައުލަތުން ދޭން ޖެހޭ ހައްގު ވަރެއް ނޫނެވެ.\n100 dhuvahuge emme bodu badhalu: "Kotharu Koshee" ge sifa kanduvaalun!\nސަރުކާރުން ބޭނުންވި ބަދަލު ގެނެވޭ ވަރެއް ނުވި\nރައްޔިތުންގެ ފައިސާ އިން ފޭރޭ މިންވަރުގެ ކުޑަކުޑަ މަންޒަރެއް ބަލައިލަމާ ހިނގާށެވެ. މި ޖެހެނީ، ހުޅުމާލޭ ދެ ވަނަ ފިޔަވަހީގައި، އެ އޮތް ކުރީގެ ކްލަބް މެޑް ރިސޯޓްގެ ކޮފީ ޝޮޕަށެވެ. އެއީ އެތައް އަހަރެއް ވީ ތަނެކެވެ. އެތަނުގެ އެތެރޭގައި އޮފީސް ތިން ކޮޓަރިއެއް ހަދާފައި ހުންނާނެ އެވެ. އެއީ ދެ ވަނަ ފޭސް ހިއްކި އިރު، ބޮސްކާލިސްގެ ސައިޓު އޮފީހެވެ. އޭގެ ފަހުން ދެވަނަ ފޭހުގެ މަގުތައް ތަރައްގީކުރަން ހަވާލުކުރި އެމްއެމް އެކްސްޕޯޓުން ހަދަން ޖެހޭ އިންޖިނިއާ އޮފީހެވެ. މަގުތައް ހެދުމުގެ މަޝްރޫއުގައި އިންޖިނިއާ އޮފީހުގެ އަގަކަށް ޖަހާފައި އޮތީ ދެ މިލިއަން ޑޮލަރު (30 މިލިއަން ރުފިޔާ) އެވެ. އެއީ މަޝްރޫއު ފަށާ އިރު ހަދަން ޖެހޭ ތަނެކެވެ. އެކަމަކު އެ ކޮފީ ޝޮޕްގެ އެތަންކޮޅަށް ކުޑަ ބަދަލެއް ގެނެސް، އިންޖިނިއާ އޮފީހުގެ ނަމުގައި ވުޖޫދަށް ގެނައީ މަޝްރޫއު ވެސް ނިމެނިކޮށެވެ. އެތަނަށް ގިނަވެގެން މިލިއަނެއްހާ ރުފިޔާ ވެސް ނާރާނެ އެވެ. ނުވަތަ އަހަރެމެންނަށް ލިބެން މި އުޅޭ 570 އަކަފޫޓުގެ ފްލެޓަށް ހިނގި ހަރަދަށް ވުރެ ވެސް ކުޑަ އެވެ.\nއެކަމަކު ބަޔަކު އެ އޮތީ 30 މިލިއަން ރުފިޔާ ނަގައިފަ އެވެ. ކޮން ބައެއް ހެއްޔެވެ؟ އެކަން ބަލާނެ ހެއްޔެވެ؟ ބެލޭނެ ހެއްޔެވެ؟ ބަލާނީ ކޮން ބައެއް ހެއްޔެވެ؟ އެޗުޑީސީން ހެއްޔެވެ؟ ރައީސް އުފައްދަވާ ރިޔާސީ ކޮމިޝަނަކުން ހެއްޔެވެ؟ އޭސީސީން ހެއްޔެވެ؟ ފުލުހުން ހެއްޔެވެ؟ ނުވަތަ ޕީޖީ މެދުވެރިވެގެން ހެއްޔެވެ؟\nމި ސުވާލުތައް، ތެދުވެރި ނިޔަތެއްގައި ކުރާނީ ކަލޭ ހެއްޔެވެ؟ އޭނާ ހެއްޔެވެ؟ މަ ހެއްޔެވެ؟\nހަމައެކަނި އެ ކޮފީ ޝޮޕްގެ އެތެރެއަށް ގެނައި މަރާމާތު ދައްކާލައިގެން 30 މިލިއަން ރުފިޔާ، ދިވެހި ރައްޔިތުންގެ ނަމުގައި ނެގި ލޯނެއްގެ ތެރެއަށް ފައްތާލައިގެން، ކައި ނިންމައިފި އެވެ.\nދެ ކޮޓަރީގެ "ގަނޑުވަރަށް" ވަންނަން ހިނގާށެވެ. މި ސަރުކާރުން މާ ގިނަ އަނގަ ނުތަޅާ އެ ތަންތަން އޭގެ ހައްގުވެރިންނަށް ދޭށެވެ. އެތަން ކުޑައޭ، ދިރިއުޅެވޭ ވަރުގެ ތަނެއް ނޫނޭ، ރައީސް އިބްރާހިމް މުހައްމަދު ސޯލިހަކަށް ވެސް ވިދާޅެއް ނުވެވޭނެ އެވެ. އެ މަނިކުފާނު ފުރަތަމަ ދައްކަވަންވީ، މި ސަރުކާރުން ބޯހިޔާވަހިކަމުގެ މަޝްރޫއުތައް ފަށައިގެން، އެ މަންޒަރެވެ. ކުރީގެ ރައީސް ޔާމީންގެ ހިޔާލުފުޅަށް އެ ފެންނަ އެކި ކުލަކުލައިގެ ޓަވަރުތަކުގެ ރީތި މަންޒަރުގެ ކްރެޑިޓެއް މިހާރުގެ ރައީސަކަށް ނުނެންގެވޭނެ އެވެ. އެހެންކަމުން ސަރުކާރުންނާއި އެޗުޑީސީން މާ ގިނަ އަނގަ ތަޅައި، އުޒުރުތައް ނުދައްކައި އެ ތަންތަނަށް މީހުން ވައްދައި، "ޔޫތު ސިޓީ" އޭގެ ގޮތުގައި ދައްކާލަ ދޭންވީ އެވެ.\nއެކަމަކު ދެން ވެސް މަށަށް ބުނެވޭނީ އެއީ ދިވެހިންނަށް ހައްގު މިންވަރު ނޫން ކަމަށެވެ. އަދި "ހައްގު މިންވަރު"ގެ ވާހަކަ މި ދައްކަނީ ވެސް "ކަލެ އާއި އޭނާ އާއި މަ ވެސް" ހިމަނައިގެންނެވެ.\nއިތުރު ލިޔުންތައް ބޯހިޔާވަހިކަން ހުޅުމާލެ ހައުސިން ރައީސް އަބްދުﷲ ޔާމީން ހުޅުމާލޭ ދެ ވަނަ ފިޔަވަހި ހިޔާ މަޝްރޫއު ހުޅުމާލެ ކޮލަމް ދިވެހި ސަރުކާރު ފްލެޓް ރައީސް އިބްރާހިމް މުހައްމަދު ސޯލިހް


އެޑްމިނިސްޓްރޭޝަން އެންޑް އެޗް.އާރ ޔުނިޓް\n- /3470 ރުފިޔާ\n-/ 1000 ރުފިޔާ\nސަޕޯޓިން ކޯ އެލަވެންސް :2 -/1200\nޤަވާއިދުން އޮފީސް ހުޅުވާ ލެއްޕުން،\nދަމަނަ ވެއްޓަށް ލިބޭ ޢާމްދަނީ ފައިސާ ދުވަހުން ދުވަހަށް ޖަމާ ކުރުމާއިއެކު، އެކި ފަރާތްތަކަށް ފޮނުވަންޖެހޭ ލިޔެކިޔުމާއި އެނޫންވެސް ތަކެތި ދުވަހުން ދުވަހަށް ރައްދުކޮށް ނިންމުމަށްފަހު މަސައްކަތް ހަވާލުކުރި މުވައްޒަފަށް އެކަން އެންގުން.\nދަމަނަ ވެއްޓަށް ނަގަންޖެހޭ މުދަލާއި ބޭހުގެ ބާވަތްތައް ބަލާ ދިއުމާއި، އެތަކެތި ގެނެސް އެކަމާއިބެހޭ މުވައްޒފުންނާއި ތަކެތި ހަވާލުކުރުން.\nދަމަނަވެއްޓަށް ގަންނަން ބޭނުންވާ ތަކެތީގެ އަގުބެލުމާއި ކޯޓޭޝަންތައް ހޯދުން.\nއިމާރާތުގެ ސެކިއުރިޓީ ބެލެހެއްޓުން.\nދަމަނަވެށީގައި ކުރާ މަރާމާތުގެ މަސައްކަތްތައް ކުރިޔަށްދާ ވަގުތުތަކުގައި އެމަސައްކަތްތައް ސުޕައވައިޒުކޮށް ބެލެހެއްޓުން.\nދަމަނަވެށީގައި ކުރަންޖެހޭ ކުދި ކުދި މަރާމާތުތައް ކުރުން.\nއިމާރާތާއި ތަނުގައިވާ އެންމެހާ ތަކެތި ސާފުތާހިރުކޮށް ބެލެހެއްޓުން. ޤަވާއިދުން މަރާމާތުކުރުން.\nއޮފީހުގެ ރަސްމީ މަސައްކަތާއި ގުޅޭގޮތުން ޙަވާލުކުރެވޭ އެންމެހައި މަސައްކަތްތައް ކުރުން،\nއޮފީހުގައި އާދަޔާ ޙިލާފުކަމެއް ހިގައިފިނަމަ އެކަން އޮފީހުގައި އެވަގުތުހުންނެވި ވެރިއަކަށް އެންގުން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 18 ޖޫން 2019 ވަނަ ދުވަހުގެ 13:30 ގެ ކުރިން، މިނިސްޓްރީ އޮފް ހެލްތު ކައުންޓަރ އަށެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު\nމިމަގާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ، 2019 ވަނަ އަހަރުގެ ޖުލައި މަހު މިނިސްޓްރީ އޮފް ހެލްތުގެ ދަމަނަވެށީ ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމަޢުލޫމާތު ސާފުކުރައްވަން ގުޅުއްވާނީ 3014323 ނަންބަރު ފޯނަށެވެ.


SunOnline: Nabee Beykalun ge Binthah 24 - Sulaiman gefaanu 2\nނަބީ ބޭކަލުންގެ ބިންތައް 24 - ސުލައިމާނުގެފާނު 2\nއިޔާޒު ނަސީމް 29 May 2019, 23:53\nޔަމަނުގެ ސަބާގެ ބިން --\nޔަމަނަކީ ނުބުއްވަތުގެ ބިންތަކުގެ ތެރޭގައި ހިމެނޭ މުހިއްމު ބިމެކެވެ. ޔަމަނުގެ ބިމުގައި ޙަޟާރަތުގެ ތާރީޚު ފެށިފައި ވަނީ ވަރަށް ކުރީންނެވެ. ޔަމަނު އޮތް ތަނާއި ޔަމަނުގެ ވަޒަންވެރީން ވެފައި ވަނީ ޙަޟާރަތްތަކަށް ވަރަށް ފަހި މާހައުލެއް ތަނަވަސް ކޮށް ދިން އުންސުރުތަކަކަށެވެ.\nޔަމަނުގެ ބިމުން ނުބުއްވަތުގެ ތާރީހާ ގުޅުން ހުރި ވަރަށް ގިނަ ހެކިތައް ފެނެއެވެ. ޔަމަނުގެ ބިމުގައި ސުލައިމާނުގެފާނާ ގުޅުން ހުރި ހާދިސާތަކެއް ހިނގައިފައި ވެއެވެ. ސުލައިމާނުގެފާނުގެ ޒަމާނުގައި މަޝްހޫރު ސަބާގެ ރަސްކަން އޮތީ ޔަމަނުގެ ބިމުގައެވެ.\nޔަމަނުގެ މިހާރުގެ ވެރިރަށަކީ ޞަންޢާއެވެ. އެހެންނަމަވެސް އަޅުގަނޑުމެންގެ މި ވަގުތުގެ ނަޒަރު ހުއްޓިފައި މިހިރީ ސަބާގެ ރަސްކަމުގެ ޒަމާނުގައި ޔަމަނުގެ ވެރިކަން ކުރެވުނު ރަށުގެ މައްޗަށެވެ. އެއީ މާރިބު ޝަހަރެވެ. ނުވަތަ މައްއުރިބް ޝަހަރެވެ.\nޞަންޢާއިން މާރިބު ޝަހަރަށް ދަތުރު ކުރާ އިރު ފެންނާނީ ޔަމަނުގެ ޖޫރާފީގެ މުއްސަނދިކަމެވެ. ފަރުބަދަތަކާއި ވާދީތަކެވެ. ސަހަރާތަކާއި ވާހާތުތަކެވެ.\nމާރިބުގެ ބިމަކީ ކުރީގައި ފެން ތިޔާގި ބިމެކެވެ. މާރިބުގެ ސައްދު ހަލާކު ވުމަށް ފަހު، އެ ސަރަހައްދަކީ މީހުން ދިރިއުޅޭން ކަމު ނުދާ ސަރަހައްދަކަށް ވެ، ގިނަ ބަޔަކު އެ ބިމުން ނުކުތެވެ.\nމާރިބުގެ ސައްދަކީ ގަދީމީ ޒަމާނުގައި ދުނިޔޭގެ މީމާރީ ތާރީޚުގައި ފާހަގަކޮށްލެވޭ ހަންދަސީ މަސައްްކަތެކެވެ.\nމިއަދު އަނެއްކާވެސް މާރިބުގެ ބިމުން ފެހިކަން ވަނީ ފެންނާން ފަށައިފައެވެ. އަދި މީހުން އައިސްގޮސް ވުމުގެ ހަރަކާތްތައް ވަނީ ފެށިފައެވެ. ފަތުރުވެރިކަން ދަނީ ކުރި އަރަމުންނެެވެ.\nއިހު ޒަމާނުގައި ސަބާގެ މީހުން އަޅުކަން ކުރި ފައްޅީގެ އާސާރުތައް އަދިވެސް މި ޝަހަރުގައި ފެންނާން އެބަ ހުށްޓެވެ. އެއީ އިރަށް އަޅުކަން ކުރި ބައެއްގެ ފައްޅިއެކެވެ.\nމި ފައްޅީން ފެންނަ ހެކިތަކުން ދަލީލު ލިބޭ ގޮތުގައި ސަބާގެ މީހުންގެ ތެރޭގައި ދީނަށް ގަދަރު ކުރުން އޮތީ ވަރަށް މަތީ ދަރަޖައެއްގައެވެ.\nހުދްހުދަކީ ސުލައިމާނުގެފާނުގެ ޚިދުމަތުގައި ﷲ ލެއްވި ދޫންޏެކެވެ. މި ދޫންޏަށް ސަބާގެ ބިމުން ފެނުނު ކަންތައް ސުލައިމާނުގެފާނަށް ފޯރުކޮށް ދިނެވެ.\nސަބާގެ ބިމުން ފެނުނު ކަންތައް ސުލައިމާނުގެފާނަށް ހުދްހުދު ކިޔައިދިނީ ވަރަށް ކުރު ގޮތަކަށެވެ. އެހެންނަމަވެސް ހުރިހާ ކަމެއް ޝާމިލުވާ ގޮތަށެވެ. އެ ހިސާބުން ސުލައިމާނުގެފާނުގެ ފަތްކޮޅެއް ސަބާގެ ރާނީގެ ގަނޑުވަރަށް ފޮނުއްވިއެވެ.\nމާރިބު ޝަހަރުން ފެންނަ ތަނބުތަކުގެ ބިޔަ ކަމުންނާއި ވަރުގަދަކަމުން މިއަދުވެސް ހައިރާން ވާހައި ވަރުވެއެވެ. ސަބާގެ ރަސްކަމާ ގުޅުން ހުރި ބައެއް އާސާރުތައް ހުރީ ބިމުގައި ވަޅުލެވިފައެވެ. އެ ތަންތަން ކޮނެ، އަލުން މީހުންނަށް ފެންނަ ގޮތް ހެދުން ވަނީ މުހިއްމު ކަމަކަށް ވެފައެވެ.\nސުލައިމާނުގެފާނުގެ ފަތްކޮޅު ސަބާގެ ރާނީއަށް ލިބިވަޑައިގަތުމުން ގައުމުގެ ބޮޑުން އެއް ކުރައްވައި މަޝްވަރާ ކުރެއްވިއެވެ. އަދި ސުލައިމާނުގެފާނަކީ ނަބިއްޔެއް ތޯ ބެލުމަށް ހަދިޔާ ފޮނުވުމަށް ނިންމިއެވެ. ހަދިޔާ ގަބޫލު ކުރައްވައިފި ނަމަ އެއީ ނަބިއްޔެއް ނޫންކަން ޔަގީން ވީއެވެ. ސުލައިމާނުގެފާނު އެ ހަދިޔާ ގަބޫލެއް ނުކުރެއްވިއެވެ.\nސަބާގެ މަލިކާ ވަޑައިގަތުމުގެ ކުރީން އެކަމަނާގެ ތަޚުތު ސުލައިމާނުގެފާނު އެކަލޭގެފާނުގެ އަރިހަށް ގެންނެވިއެވެ. ފެންގަނޑެއްގެ މަތީގައި ބިއްލޫރީން ހަދައިފައިވާ ފާލަމެއްގެ މަތީން ސަބާގެ މަލިކާ ވަޑައިގެންނެވި އިރު ސުލައިމާނުގެފާނު ގެންދެވީ ޖިންނީން އެކަލޭގެފާނަށް ދީފައި ހުރި ޚަބަރުތަކުގެ ތެދުދޮގު ބައްލަވަމުންނެވެ.\nސަބާގެ މަލިކާއަށް އެކަމަނާގެ ތަޚުތު ފެނިވަޑައިގަތުމުން ސުވާލު ކުރެވުނީ އެއީ އެކަމަނާގެ ތަޚުތު ތޯއެވެ. އެ ތަޚުތަށް ބަދަލު ގެނެވިފައި ހުރުމާ އެކު ވެސް އެއީ އެ ތަޚުތު ހެން ހީފުޅު ވާ ކަމަށް ސަބާގެ މަލިކާ ބަލްގީސް ވިދާޅުވި ވިދާޅުވުމުން އެކަމަނާގެ ވިސްނުންފުޅު ރަނގަޅުކަން ސާބިތުވެއެވެ.\nއެ ޙަޟާރަތް އެ ވަނީ މާޒީގެ ސޮފްހާތަކުގެ ތެރޭގައެވެ. އެހެންނަމަވެސް ހާލުގެ ލޮލަށް ފެންނަ މަންޒަރުތައް އަދި ވެސް ކުރިމަތީގައި އެހެރީއެވެ.


Koodoo muvahzafunge musaara bodukurun huhtuvaifi\nކޫއްޑޫ މުވައްޒަފުންގެ މުސާރަ ބޮޑުކުރުން ހުއްޓުވައިފި\nކޫއްޑޫ ބަނދަރުގައި މަސް ބޯޓެއް- އަވަސް ފޮޓޯ\nރިޔާސީ އިންތިހާބަށް ފަހު ކޫއްޑޫ މުވައްޒަފުންގެ މުސާރަ ބޮޑު ކުރަން މަސައްކަތް ކުރަނިކޮށް އެކަން ހުއްޓާލަން އެންޓި ކޮރަޕްޝަން ކޮމިޝަން، އޭސީސީ އިން އަންގައިފި އެވެ.\nކޫއްޑޫ ފިޝަރީޒްގެ ރީޖަނަލް މެނޭޖަރު ޝަހީންއަށް އެޑްރެސް ކޮށް އޭސީސީ އިން މިއަދު ފޮނުވި ސިޓީއެއްގައި ބުނީ، ރައީސް އަބްދުﷲ ޔާމީންގެ ރިޔާސީ ކެމްޕޭނުގައި ހަރަކާތްތެރިވި ކޫއްޑޫ ފިޝަރީޒްގެ މުވައްޒަފުންނަށް މިދުވަސްވަރު\nޕޮރޮމޯޝަންދޭން ނިންމާފައިވާ ކަމަށާއި މި ޕްރޮމޯޝަން ދެމުންދަނީ އެއްވެސް އުސޫލެއްނެތި މުވައްޒަފުންގެ ދަރަޖަވެސް އެތައް ގުނައެއް ކުރިއަށް ޖައްސައިގެން ކަމަށް ބުނާ މައްސަލައެއް ތަހުގީގު ކުރަމުން އަންނަ ކަމަށެވެ.\nވީމާ، އެއްވެސް މުވައްޒަފަކަށް މިފަހުން މަގާމުގެ ކުރިއެރުމެއް ދީފައިވާނަމަ، ކޮމިޝަނުން ވަކި އެއްޗެއް އަންގަންދެން މުސާރައިގެ އޮނިގަނޑަށް ގެނެސްފައިވާ ބަދަލަށް ނުވަތަ މުވައްޒަފުންނަށް ދީފައިވާ މުސާރައިގެ ކުރިއެރުމަށް އިތުރަށް އަމަލުކުރުން މަޑުޖައްސާލުމަށް އަންގާ ކަމަށް ވެސް ސިޓީގައިވެ އެވެ.\nސަރުކާރު ބަދަލުކުރުމުގެ މަރުހަލާގެ ތެރެއިން މުވައްޒަފުންގެ މުސާރަތައް އިންތިހާއަށް ބޮޑުކޮށް އާ މަސައްކަތްތައް ކޮންޓްރެކްޓަށް މީހުންނާ ހަވާލުކުރަމުން ދާ ކަމަށް ބުނެ އިންތިހާބީ ރައީސް އިބްރާހިމް މުހައްމަދު ސޯލިހުގެ އޮފީހުން ވަނީ ކަންބޮޑުވުން ފާޅުކޮށްފަ އެވެ.


Kon'dey gai Fathuruverikan Tharaggee kurumah Ministry in Furihama Ebbaarulun Foarukoddheyne: Athif - AO News\nކޮނޑޭގައި ފަތުރުވެރިކަން ތަރައްޤީކުރުމަށް މިނިސްޓްރީން ފުރިހަމަ އެއްބާރުލުން ފޯރުކޮށްދޭނެ: އާތިފް\nގއ. ކޮނޑޭގައި ފަތުރުވެރިކަން ތަރައްޤީކުރުމަށް ޓޫރިޒަމް މިނިސްޓްރީން ފުރިހަމަ އެއްބާރުލުން ފޯރުކޮށްދޭނެ ކަމަށް މިނިސްޓްރީގެ ޑެޕިއުޓީ މިނިސްޓަރ އަޙްމަދު އާތިފް ވިދާޅުވެއްޖެއެވެ.\nއޭނާ މިހެން ވިދާޅުވީ ފަތުރުވެރިކަމަށް ބިން ކުއްޔަށް ދޫކުރުމާއި ގުޅޭގޮތުން ކޮނޑޭ ކައުންސިލާއި ޓޫރިޒަމް މިނިސްޓްރީއާއި ދެމެދު އެއްބަސްވުމެއްގައި ސޮއިކުރުމަށް ބޭއްވި ރަސްމިއްޔާތުގައެވެ.\nއާތިފް ވިދާޅުވީ މިކަމުން ހާމަވެގެންދަނީ ކޮނޑޭ ކައުންސިލުން އެރަށުގައި ފަތުރުވެރިކަން ތަރައްޤީކުރަން ބޭނުންވާ މިންވަރު ކަމަށެވެ. އަދި މިކަމުގައި ޓޫރިޒަމް މިނިސްޓްރީގެ ފުރިހަމަ އެއްބާރުލުން ފޯރުކޮށްދޭނެކަމަށެވެ.\nއޭނާ ވިދާޅުވީ ޓޫރިޒަމް މިނިސްޓްރީން ވެސް ތިބީ ކައުންސިލްތަކުން ބޭނުންވާ މިފަދަ ކޮންމެ އެއްބާރުލުމެއް ދީގެން ފަތުރުވެރިކަން ކުރިއެރުވުމަށްޓަކައި ކުރަންޖެހޭ ކޮންމެ މަސައްކަތެއް ކުރަން ކަމަށެވެ.\n“އެގޮތުން އަޅުގަނޑު ގަބޫލުކުރަނީ މިއަދަކީ އެގޮތައް އެޅުނު އިތުރު ފިޔަވަޅެއް ކަމަށް. ވަރަށް ބޮޑަށް މަރުހަބާ ދަންނަވަން ހަމަ އިރާދަކުރެއްވިއްޔާ ހަމަ ޓޫރިޒަމް މިނިސްޓްރީން މިކަހަލަ ކޮންމެ ކަމެއްގައި ލިބެންޖެހޭ ފުރިހަމަ އެއްބާރުލުން ލިބިގެންދާނެ.” އާތިފް ވިދާޅުވިއެވެ.\nކޮނޑޭ ކައުންސިލްގެ ރައީސް އަޙްމަދު އަބްދުލް ހަކީމް ވިދާޅުވީ މިއީ މި ދައުރު ފެށުނީއްސުރެ ކައުންސިލުން ކުރަމުންދިޔަ މަސައްކަތަކަށް ނިމުން އައި ދުވަސްކަމަށާއި ކައުންސިލާއި މިނިސްޓްރީއާއި ގުޅިގެން މިކަމުގެ ނަތީޖާ ނެރެދޭނެކަމަށެވެ.\nމިއީ ވަރަށް ދުރުރާސްތާ ޕްލޭނެއް އަޅުގަނޑުމެން ކައުންސިލުން މި ދައުރު ފެށުނީއްސުރެ މަސައްކަތްކުރަމުންދިޔަ މަސައްކަތެއް މިއޮތީ ނިމުމަކަށް އައިއްސަ. އިރާދަކުރެއްވިއްޔާ ދާދި އަވަހަށް މި މަސައްކަތް ފެށިގެންގޮސް މީގެ ނަފާ ޓޫރިޒަމް ސެކްޓަރގައި މަސައްކަތްކުރާ ކޮނޑޭ ރައްޔިތުންނާއި އަދި ރާއްޖެއިން އަދި ރާއްޖެއިން ބޭރުގެ ފަރާތްތަކަށްވެސް ހުޅުވިގެންދާނެ.” ކޮނޑޭ ކައުންސިލްގެ ރައީސް ވިދާޅުވިއެވެ.\nމި އެއްބަސްވުމުގައި ޓޫރިޒަމް މިނިސްޓްރީގެ ފަރާތުން ސޮއިކުރެއްވީ އެ މިނިސްޓްރީގެ ޕާމަނަންޓް ސެކްރެޓަރީ ފާތިމަތު ނިލްފާއެވެ. އަދި ކޮނޑޭ ކައުންސިލްގެ ފަރާތުން ސޮއިކުރެއްވީ ކައުންސިލްގެ ރައީސް އަޙްމަދު އަބްދުލް ހަކީމްއެވެ.\nމި އެއްބަސްވުމަކީ ކޮނޑޭ ކައުންސިލްގެ އެދުމުގެ މަތިން ފަތުރުވެރިކަން ތަރައްޤީކުރުމަށް އެރަށުން ކުއްޔަށް ދޫކުރުމަށް ނިންމާފައިވާ ބިންތަކުގެ އިދާރީ މަސައްކަތްތަކާއި ޓެކްނިކަލް އެހީތެރިކަން ކައުންސިލަށް މިނިސްޓްރީގެ ފަރާތުން ދިނުމާބެހޭ އެއްބަސްވުމެކެވެ.\nކޮނޑޭގައި ފުރަތަމަ ގެސްޓްހައުސްއެއް ހުޅުވާފައިވަނީ މިދިޔަ ޑިސެމްބަރ މަހުގެ ތެރޭގައެވެ. ކޮނޑޭގައި ފަތުރުވެރިކަން ތަރައްޤީކުރުމަށް ކައުންސިލުން ދަނީ ގިނަ މަސައްކަތްތަކެއް ކުރަމުންނެވެ. އަދި މިކަމުގައި ކައުންސިލަށް އެ ފަރާތްތަކަށް ދެވެންއޮތް ފުރިހަމަ އެއްބާރުލުން ދޭނެކަމަށް ކައުންސިލުން ބުނެއެވެ.\nކޮނޑޭ ކޯޓުގެ އިސްމެޖިސްޓްރޭޓް އެއްމަސްދުވަހަށް ސަސްޕެންޑު ކުރަން ނިންމައިފި\nކޮނޑޭ ސުކޫލްގައި ފަތަން ދަސްކޮށްދިނުމުގެ ޕުރޮގްރާމެއް ފަށައިފި